text:
Robben Island: Tigcila Tepolitiki
Lushintjo Kwete Politiki
Ngomnyaka wango 1948, licembu lema neshinali, labamhlophe laba wina lukhetfo, kwehlisa ema (Smuts) esikhundleni. Kulapho kwacala iminyaka lelishumi nakuhlanu lencindzetelo nendzondo, sigaba lesabitwa ngekutsi I ”Apartheid”. Eminyakeni lemifishane leyendlula, ugavamenti bewufaka luhlelo lolusha lemitsetfo leto cindzetela bantfu labamnyama kanye nemakhalatsi ase South Africa.
Kusachubekwa kanjalo, lendlela yokwenta bebayitsatse kubo Gogomkhulu babo, ungacabangin kutsi I “apartheid’’ yacala ngenca yenzondo yebala lesikhumba. Bekunesinye sizatfu lesibenta kutsi bavumele lomtsetfo: sidzingo sekutsi bantfu labamhlophe bakwati kutfola bantfu labamnyama ngemali lephansi, baba gcilate ngomsebenti.
Kodva vele, lena ndlela yekwenta, eliveni lapho kunebantfu labamnyama labaningi, bekuto banga kuphikisana nalomtsetfo kanye noku toyitoya. Laba phetse umtsetfo babona kutsi kutodzingeka indzawo lapho banga valela khona labo laba banga tinkinga.
Ngalokho ngomnyaka wango 1959, umphatsi wemitsetfo watfula kutsi iRobben Island beyi tophindza ibe lijele. Tibhamu netikhali tafakwa kabusha emngcengcemeni kute lendzawo ye (Island) inga ngeneki kalula. Sigcamu lesibi semlandvo we Robben Island besi tawucala.
Iminyaka ye Apartheid
Ngomnyaka wango 1958, Dr. H.H Verwoerd watsatsa tintsambo tekuba lisekeli la mongameli welive. Ngemavi akhe lamnandzi, bekanga nanhlitiyo, wabeka sitfombe sa phoyizeni se “apartheid’’, wahlukanisa indzawo lapho bantfu labamnyama bebatfotiswa tinkhuni futsi bakhiswe emanti. Vorwoerd watsembisa kunakekela bantfu labamnyama ngokwe nkholo.
Vorwoerd bekadze ati kutsi kutoba nekuphikisa kwebantfu labamnyama bangahambelani naye, kwase kwentiwa sincumo kutsi kuvulwe iRobben Island kuvalela bonkhe laba phikisana no Hulumende. Sigwebo sebaphikisi bomtsetfo welive, lapho khona 150 webantfu balolonkhe luhlobo bagwetjwa khona, kusuka ku 1961, babulali netigebengu tacalwa kuvalelwa eRobben Island kulungisela kuboshwa kwalabo labeba lwela inkhululeko.
Kwaphela iminyaka lemine kungakatsetswa emacala abo. Ngaleso sikhatsi, I ANC besevele kulicembu leli nebalandzeli kantsi seyichube nabaningi ngokuthula, beyi toyi toya ngokuthula kwehlisa uGavamenti. Lizinga lentfutfuko laphatsa kabi labaningi, kanjalo Robert Sobukwe wahlukana ne ANC wayo cala licembu lemasotja, labeka bitwa nge (Pan African Congress) I PAC, ngomnyaka wango 1959.
Tiboshwa Tekucala Tepolitiki, Kuvalelwa eRobben Island
Ngomnyaka wango 1960, kwaphuma umtsetfo logwema bantfu labamnyama emagcekeni ebantfu labamhlophe. Ngelinye lema langa etoyi toyi, ngaphandle kwe siteshini sema phoyisa eSharpeville, dvutane ne Vereeniging, emaphoyisa avulela tinhlavu emcimbini webantfu. Babulala bantfu labama shumi lama lasitfupha nesigoba galo lunye, laba ningi babo badutjulwa ngemuva basagijima bazama ku baleka. Lesehlakalo latfusa sive sonkhe kanye nemave lamanye. Kuti phatsa kweGavamenti wase South Africa kwa shintja.
I ANC kanye ne PAC, batfolwa bangahambisani nemtsetfo base bayacoshwa. Imitsetfo lemisha yasungulwa, letowenta kutsi kube lula kuboshwa kwema cembu laphikisako. Emuva kwesikhatsi, Verwoerd washiya iBritish nebunjinga bayo wenta iSouth Africa live leli phelele. IPAC kanye ne ANC yabona kutsi kuhle kutsi bahlome nangetibhamu, kulwisana ne apartheid, omabili lamacembu akhipha ema sotja emaceleni, abitwa nge Poqo kanye neMkhonto wesizwe, ngenhlonipho.
Esigamwkweni sase Sharpville, bosoma politiki bekucala lababoshwa bayiswa khona eRobben Island, bekuyi PAC kanye Poqo. Bafika kusuka kumnyaka wango 1961 kuya embhili, bavalelwa endzaweni lenganako kuthula, lecedzwa kulahlwa nama sotja. Tiboshwa tekucala tafika tafakwa emsebentini ngokushesha, tigubha ematje okwakha emaseli abo.
Translated by Thandokuhle Motha


c: text/html

text:
Shaka
Shaka kaSenzangakhona (watalwa ngo 1787 – 22 Mabasa 1828), lophindze atiwe ngekutsi ngu Shaka Zulu, bekayingwenyama yesive semaZulu waphindze wadlala indzima lebalulekile ekwakheni sive sawo emaZulu.
Nakatsatsa Umbuso ku Senzangakhona[hlela | edit source]
Babe waShaka bekungu Senzangakhona ka Jama, kwatsi lapho afa khona umbuso watsatfwa ngu Sigujana. Ngekwemtsetfo bekumele kutsi kube ngu Shaka lotsatsa umbuso kodvwa loku akumange kwenteke ngence yendlela Shaka lokataleka ngayo. Labanyenti ebukhosini bakaZulu bebatsatsa njenge likhuhlela. Kodvwa ngeluncedvo lwabomnakabo Shaka wakhona kutsi umbulale Sigujana. Wakhona nekwakha sive semaZulu.[1] [2]

robotstxt: allowed

filter: keep


text:
Umlandvo weTimphawu teSive Letinsha tase Ningizimu Afrika
Ngemuva kwenkhululeko yelukhetfo lwekucala nga 1994, leTimphawu teSive taKhomishana tatsatsa umsebenti wekubuta sive sase Ningizimu Afrika kutsi letimphawu tekuhlangana tesive kumele tibukeke futsi tivakale njani.
Liningi lebashuci labakhulu base Ningizimu Afrika labashucela khuphila babanemibono yabo kutsi yini lengaba liphimbo lekutigcabha, kutfolakala kwenkhomba kanye nesigcizelelo selive letfu.
Translated by Phindile Malotana
Lefulegi yesive, leyacalwa kusetjentiswa ngenyaga yaMabasa natimashumi lamabili nesikhombisa ngemnyaka wa 1994, yasungulwa ngu Mnumzane Fred Brownell, lobe akadze akuhulumende we Herald eNingizimu Afrika....more
Bantfu nje base Ningizimu Afrika bangenela imibuto yesive kwentela kwakha kanye nekucedzisa lokwakhiwa kweTimphawu tetfu teSive....more
Ngayinye yaletifundza tase Ningizimu Afrika tine Mkhonto we Sive wato lomelele leso naleso sigodzi futsi usigcizelelo lesatiwako saleso sifundza....more
Lomkhonto wekuvikela lihawu lahulumende futsi luphawu loluphakeme lolubonakalako lwesive setfu....more
Libhokobhoko latfola leligama ngenca yekugcumagcuma kwalo (kubonisa ngekuzuba) yintfo leyatiwangayo lenyamatane. Omabili emabhokobhoko lamasikati nalamadvuna anetimphondvo, kepha ngenjwayelo, leletindvuna tona ticinile futsi tineludlame kancane....more
Ngenyanga ya Mabasa natimashumi lamabili kumnyaka wa 1994, lo (beka) Ngumengameli we Live, FW De Klerk, waveta kutsi iNingizimu Afrika itoba natimbili tingoma tesive....more
Umkhonto wekuvikela lomusha wase Ningizimu Afrika wakhiwe ngetindlela letimbili, lobitwa ngesisekelo lesimise kwendingilizi kanye nalokuma lokusandingilizi lokuhambako...more
Umangabe iNingizimu Afrika beyingumuntfu, lomkhonto wekuvikela sive bowutolingana nekusayina. Lomkhonto weSive ukhomba sitembu lesisemtsetfweni noma emaphepha losemtsetfweni, njengesitifiketi sekutalwa....more


text:
Soft Corals
Ligama lemndeni lelatiwako
Soft corals
Ligama lesayensi
Alcyonacea
Linani
Ingangelimitha linye.
Kutiveta
Ime ngekwehluka, kepha incumbi yato tinemahlanga lenta emagala lanemahlanga lamancane lane polyps. Incenye yemtimba ye Polyp lelula ingabonwa umangabe anciphisekile. Libala lihluka kusuka kunsundvu naluhlata loya kuluphuti, mtfubi, luhlata losasibhakabhaka kanye nabovu.
Satiso setintfo
Indlela ye Alcyonacea nguyinye yaletine tindlela te Octocorralia, lofaka eGorgonians, emapheni elwandle kanye netiswebhu telwandle. Tinematsambo angekhatsi. Ema Zooxanthellae asetjentiswa njengendlela yemandla.
Tincenye temtimba letisiphohlongo kupolyp yinye yetinongo tekudla letikhona. Tikhokha lokusaphoyizini kucedza emandla kumatje lacinile, lecedzelela sikhala sematje. Tikhicita ngekukhokha emacandza.
Kudla kwato
Tidla titjalo netilwane letincane letindanda ngetulu kwemanti.
Kusakata
Tivela ngetinhlobo tonkhe tekushisa/tekubandza nasetindzaweni letinelwandle letishisako mhlabawonkhe.
Tilwane letatiwako
Lobed soft coral - Sinularia heterospiculata
Leather coral sp - Lobophytum sp
Thistle soft coral - Genus Dendronephthya


text:
51
1 Phet. 1:15
Njengobe nibantfwana baNkulunkulu, futsi naye anitsandza, yetamani kutsi nibe njengaye. 2
Hla. 40:6
Joh. 3:16
13:34
15:12
17:19
Gal. 2:20
1 Thes. 4:9
Heb. 8:3
9:14
1 Phet. 3:18
1 Joh. 3:11
Niphile imphilo yelutsandvo, njengobe naKhristu asitsandza watinikela ngenca yetfu, waba ngumnikelo nemhlatjelo loliphunga lelimnandzi kuNkulunkulu.
3
1 Khor. 6:15
Gal. 5:19
Ef. 4:19
Kepha bugwadla nebuphingi, nako konkhe kungcola, nome kungeneliswa, kungaphatfwa ngisho nangeligama emkhatsini wenu, njengobe labangcwele bafanele kwenta. 4
1 Thes. 5:18
Akubete kungcola, nekwedzelela, nekuhhalatisa, lokutintfo letingakafaneli. Esikhundleni saloko banini nekubonga. 5
Khol. 3:5
Semb. 22:15
Nifanele nati, futsi nicondze kahle, kutsi kute umuntfu loyingwadla nome losiphingi nome longcolile, nalobukhali, lokusho kutsi ukhonta tithico, longabuye abe nelifa embusweni waKhristu naNkulunkulu.
6
Mat. 24:4
Rom. 1:18
2 Thes. 2:1
Ningakhohliswa ngumuntfu ngemavi lalite, ngobe ngenca yaleto tintfo lulaka lwaNkulunkulu lwehlela etikwalabangamlaleli. 7Ngako-ke ningahlanganyeli nabo. 8
Joh. 12:35
Ef. 2:11
4:18
Fil. 2:15
Ngobe kucala nanibumnyama, kepha nyalo senikukhanya eNkhosini. Hambani njengebantfwana bekukhanya. 9
Ngobe lapho kunekukhanyaLetinye tincwadzi tekucala titsi “kunaMoya” khona ngulapho kuvela khona konkhe lokuhle, nalokulungile, nalokuliciniso. 10
Yetamani kufundza lokutfokotisa iNkhosi. 11
1 Khor. 5:9
10:20
2 Khor. 6:14
Ningahlanganyeli emisebentini yebumnyama, lete titselo, kunaloko niboyeneka ebaleni. 12
Kulihlazo lelikhulu ngisho nekukhuluma ngaleto tintfo labatenta emasitseleni. 13
Kepha lokwenekwe ebaleni kuvela kukukhanya, 14
Khol. 3:1
ngobe konkhe lokuvetwa kukhanya kuyabonakala. Ngako-ke kutsiwa:
“Phaphama, wena lolele,
uvuke kulabafile,
naKhristu utakukhanyisa.”
15
Mat. 10:16
Rom. 16:19
Ngako-ke caphelani kutsi nitiphatsa njani. Ningatiphatsisi kwebantfu labangakahlakaniphi, kepha njengalabahlakaniphile. 16
Nibambisise ematfuba, ngobe emalanga mabi. 17
Ngako-ke ningabi tilima, kodvwa yatini loko lokuyintsandvo yeNkhosi.
18
23:29
Isa. 5:11,22
Luk. 21:34
Imis. 2:4
Ningadzakwa, ngobe kuvela kuko inkhanuko, kodvwa gcwaliswani ngaMoya. 19
Khol. 3:16-17
Niphendvulane ngemahubo, nangemaculo, nangetingoma takaMoya; nihlabele nidvumise iNkhosi ngenhlitiyo yenu yonkhe. 20
Nimbonge njalo Nkulunkulu uYise ngako konkhe egameni leNkhosi yetfu Jesu Khristu.
21
Nitfobelane ngenca yekwesaba Khristu. 22
1 Khor. 14:34
Khol. 3:18
Thit. 2:5
1 Phet. 3:1
Bafati, tfobelani emadvodza enu kungatsi kuseNkhosini. 23
4:15
Ngobe indvodza iyinhloko yemfati, njengobe naKhristu ayinhloko yelibandla, yena unguMsindzisi welibandla lelingumtimba wakhe. 24Ngako-ke njengobe libandla litfobela Khristu, kanjalo nebafati abatfobele emadvodza abo kuko konkhe.
25
Khol. 3:19
Thit. 2:14
1 Phet. 3:7
Madvodza, tsandzani bafati benu, njengobe naKhristu alitsandza libandla. Wanikela ngekuphila kwakhe ngenca yalo, 26
17:17
Thit. 3:5
1 Joh. 1:7
kuze atelingcwelisa alihlambulule ngesigezo semanti, ngelivi, 27
Ef. 1:4
khona atetimisela libandla lelinebukhosi, lingabi nabala nome sici nome yini lokunjalo; kodvwa libe ngcwele lingabi nacala. 28Emadvodza kufanele atsandze bafati bawo, njengobe atsandza imitimba yawo. Indvodza letsandza umfati wayo ititsandza yona. 29Phela kute umuntfu lowake watondza umtimba wakhe, kepha uyawondla, awunakekele, njengobe naKhristu enta ebandleni, 30ngobe singemalunga emtimba wakhe. 31
UmBhalo utsi: “Ngenca yaloko indvodza iyawushiya uyise nenina inamatsele kumkayo; labo bobabili bayawuba nyamanye.” 32
Lemfihlakalo yinkhulu, mine ngiyitsatsa ngekutsi isho Khristu nelibandla. 33Noko-ke, akube ngulowo nalowo atsandze umkakhe, njengobe atitsandza yena, nemfati ahloniphe indvodza yakhe.


text:
41
Ngako-ke, bazalwane bami labatsandzekako, nalengibalangatelelako, kujabula nemchele wami, manini nisime eNkhosini. 2
Ngiyabayala bo-Evodiya naSintike kutsi ababe nekucondza kunye eNkhosini. 3
Dan. 12:1
Luk. 10:20
Fil. 1:27
Semb. 3:5
Yebo, ngiyakuncusa nawe, mhlobo wami locotfo, lengiboshelwe kanye naye, yelekelela labo bafati, ngobe babambisene nami eVangelini, kanye naKlemente naletinye tisebenti lengibambisene nato, emabito ato labhaliwe encwadzini yekuphila.
4
Fil. 3:1
Jak. 1:2
Tfokotani eNkhosini njalonjalo. Ngiyaphindza futsi ngitsi: Tfokotani.
5
Heb. 10:37
Jak. 5:8
Kubeketela kwenu ngebumnene akwatiwe bantfu bonkhe, iNkhosi isedvute. 6
145:18
Mat. 6:25
Khol. 4:2
1 Thim. 2:1
1 Phet. 5:7
Ningakhatsateki ngalutfo. Kepha kuko konkhe ticelo tenu atatiwe nguNkulunkulu, ngekukhuleka nekuncusa kanye nekubonga. 7
Rom. 5:1
Khol. 3:15
Kuthula kwaNkulunkulu lokwendlula konkhe kwati kutawulondvolota tinhlitiyo tenu nemicabango yenu kuKhristu Jesu.
8
Lekugcina, bazalwane, gcwalisani tinhlitiyo tenu ngako konkhe lokuliciniso, nangako konkhe lokuhloniphekako, nangako konkhe lokulungile, nangako konkhe lokumhlophe, nangako konkhe lokutsandzekako, nangako konkhe lokutusekako. Nome ngabe kukhona lokuhle, nome ngabe kukhona lokubongekako, cabangani ngaloko. 9
Fil. 3:17
2 Thes. 3:16
Loko lenakufundza, nakwemukela, nakuva, nakubona kimi, kwenteni, Nkulunkulu wekuthula utawuba nani.
10Ngijabule kakhulu eNkhosini, ngobe manje senite navuselela kunginakekela kwenu; noko beninginakekela, kepha benisengakabi nelitfuba lekukwenta loko. 11
Loko angikusho ngenca yekweswela kwami, ngobe mine sengifundze kutsi ngeneliseke nome ngikusiphi simo. 12
2 Khor. 6:10
11:27
Ngiyakwati kuba phansi, kantsi futsi ngiyakwati nekubusa. Kuko konkhe nasetintfweni tonkhe ngifundziswe imfihlakalo yekumelana nekwesutsa nekulamba, kweneliswa nekweswela. 13
Nginemandla ekwenta konkhe ngaye Khristu longicinisako.
14
Noko nente kahle ngekuhlanganyela nami ekuhluphekeni kwami. 15
Niyati nani, nine baseFiliphi, kutsi ekucaleni kwekushumayela kwami liVangeli nangiphuma eMasedoniya, bekute ngisho nalinye libandla lelahlanganyela nami endzabeni yekupha nekwemukela ngaphandle kwenu. 16
Ngobe, nome ngiseThesalonika, nake nangitfumelela lusito, hhayi kanye kuphela nje. 17Akusho kutsi ngifuna sipho, kodvwa ngifuna sitselo saso lesingusona sitakwandzisa inzuzo kini. 18
Eks. 29:18
Ef. 5:2
Fil. 2:25
Heb. 13:16
1 Phet. 2:5
Ngemukele konkhe ngalokungetulu, ngenelisekile ngetipho lengitinikwe ngu-Ephafrodithu tichamuka kini, letingumnikelo longemakha lamnandzi, umhlatjelo lowemukelekako nalojabulisako kuNkulunkulu. 19
Nkulunkulu wami utawuhlangabetana nako konkhe kweswela kwenu, kuye ngemcebo webukhosi bakhe lobukuKhristu Jesu. 20
Akube ludvumo kuNkulunkulu, longuBabe wetfu, kuze kube nguphakadze naphakadze. Amen.
21Hambisani bonkhe labangcwele labakuKhristu Jesu. Bazalwane labakanye nami bayanihambisa. 22
Bonkhe labangcwele bayanihambisa, kakhulu bendlu yaKhesari.
23Umusa weNkhosi Jesu Khristu awube nemoya wenu.


text:
51
1 Thim. 6:9
Nine-ke tinjinga, lalelani emavi ami. Khalani, nilile ngenca yetinhlupheko letitawunehlela. 2
Lengcebo yenu seyiyabola, netingubo tenu setidliwa ngumvunya. 3Igolide nesiliva yenu sekuyatfomba, nalokutfomba kwako kutawunilahla ngelicala kudle imitimba yenu njengemlilo. Nisacongelela ingcebo nakulamalanga ekugcina.
4
Lev. 19:13
Dut. 24:14-15
Jobe 31:38
Mal. 3:5
Ase nibuke la, emaholo etisebenti letavuna emasimi enu leniwagodlile ayanimangalela anilahle ngelicala; nekukhala kwebavuni sekungenile etindlebeni teNkhosi Sebawothi. 5
Jer. 25:34
Luk. 12:16
16:19
La emhlabeni niphile ngekutamasa nangekutijabulisa, nakhuluphalisa tinhlitiyo tenu ngelilanga lekuhlatjwa. 6
Nimlahlile nambulala umuntfu lolungile; kantsi akamelani nani.
7
Zak. 10:1
Heb. 10:36
Ngako-ke, bazalwane, beketelani kuze kufike iNkhosi. Ase nibuke umlimi lolindzela sitselo semhlaba lesiligugu; usibeketelela size sitfole imvula yekucala neyekugcina. 8
Nani-ke beketelani. Cinisani tinhlitiyo tenu, ngobe kubuya kweNkhosi sekusondzele.
9
1 Phet. 4:5
Bazalwane, ningasolani, khona ningetikwehlulelwa; nangu uMgwebi aseme emnyango. 10
Bazalwane, tsatsani sibonelo sekuhlupheka nekubeketela kwebaphrofethi labebakhuluma egameni leNkhosi. 11
2:10
42:10,12
Hla. 103:8
Khumbulani phela kutsi ngulabo labaciniselako lesitsi babusisiwe. Nake neva ngekukhutsatela kwaJobe, niyati-ke nekutsi iNkhosi yaletsa siphetfo sini kuye; ngobe iNkhosi inebubele nesihawu lesikhulu.
12
Kepha, bazalwane bami, etikwako konkhe ningafungi, nome ngelizulu, nome ngemhlaba, nome ngangusiphi sifungo; kodvwa nanivuma nibotsi: “Yebo” nome-ke nitsi: “Cha” nangabe niyala, kuze ningangeni ekwehlulelweni.
13
Ef. 5:19
Ukhona yini lohluphekako emkhatsini wenu? Akathandaze. Ukhona yini lojabulile? Akadvumise ngekuhlabela. 14
16:18
Ukhona yini logulako emkhatsini wenu? Akabite babonisi belibandla, bamthandazele ngekumgcobisa ngemafutsa egameni leNkhosi. 15
Umthandazo wekukholwa uyawumphilisa logulako, iNkhosi imvuse, nome entile tono uyawutsetselelwa tona. 16
Ngako-ke vumani tono tenu lomunye kulomunye, nithandazelane, kuze nitewuphiliswa. Kuncusa kwemuntfu lolungile kunemandla kakhulu. 17
18:1
Luk. 4:25
Elija labengumuntfu afana natsi, wakhuleka ngekuncusa kutsi lingani, langete lana emhlabeni iminyaka lemitsatfu netinyanga letisitfupha. 18
Waphindze wathandaza, lase liyana futsi litulu, nemhlaba waphindze watsela titselo tawo.
19
Gal. 6:1
Bazalwane bami, nangabe lomunye emkhatsini wenu eduka ecinisweni, bese lomunye uyambuyisa, 20
1 Phet. 4:8
yatini kutsi lowo lobuyise soni ekwedukeni kwaso, uyawusindzisa umphefumulo waso ekufeni, asibekele tono letinyenti.


text:
Parrotfish
Ligama lemndeni lelatiwako
Parrotfish
Ligama lesayensi
Scaridae
Linani
Ingangemasentimitha lamashumi layimfica, silinganiso lesingemasentimitha lamashumi lamane nesihlanu.
Kutiveta
Tichazeka ngalamatinyo ato lahlangene lamakhulu, lakha/lenta ‘iparrot-‘ njengemlomo locijile. Imfishi lenkhulu, leyangekuncipha ngasemsileni, netimphiko letimise kwelisikela. Luphiko lolusetulu/ngemuva liyachubeka. Inemibala lehlukene. Letindvuna naletinsikati tinemibala lehlukene kakhulu.
Satiso setintfo
Umndeni we Scaridae ufaka tinhlobo letiyimfica kanye nemacembu etilwane letimashumi lasiphohlongo nemfica. Incenye yema wrasses. Tibhukusha kakhulu ngetimphiko letisemabeleni/esofinemo. Luphiko loluseceleni kwemsila/lolungatsi ngumsila lusetjentiselwa litubane lelifisha. Tiluma ematje kwentela kutsi tisitakale ekugayeni titjalo letincane letikhula emantini noma eceleni kwemanti.
Timcoka ngoba tikhokha lokucinile lokufana nesihlabatsi ematjeni lamahle. Tivala imitimba yato ngesikhumba lesitivikelako natilele ebusuku, lokucosha tilwane letitingelako. Tisakatekile letinsikati emantini lavulekile. Letinsikati tingajika/tigucukele kuletindvuna letiphilako umangabe lelendvuna ishona.
Kudla kwato
Tidla titjalo letincane letihluma eceleni noma ekhatsi emantini kanye nasematjeni asemantini.
Kusakateka
Tivela ngetinhlobo tonkhe tekushisa/tekubandza kanye nasetindzaweni letishisako letinelwandle mhlabawonkhe.
Tilwane letatiwako
Bicolour parrotfish (Cetoscarus bicolor)
Ember parrotfish (Scarus rubroviolaceus)


text:
161
BoPawula bahamba behlela eDebe naseListra, lapho bekukhona likholwa lelitsite, libito lalo kunguThimothi, indvodzana yemfati labengumJuda lokholwako, kodvwa uyise abengumGriki. 2
Bazalwane baseListra nase-Ikhoniyumi babemncoma Thimothi; 3
Pawula abetsandza kutsi ahambe naThimothi, ngako-ke wamtsatsa wamsoka ngenca yemaJuda labekhona kuleto tindzawo, ngobe onkhe abemati kutsi uyise abengumGriki. 4
Basahamba badzabula emadolobheni batjela emakholwa tincumo letemiswa baphostoli nebabonisi lababeseJerusalema kutsi batigcine. 5
Ngako-ke emabandla acinisela ekukholweni, bengeteka ngebunyenti emalanga ngemalanga.
6
Base badzabula live laseFrigiya nelaseGalathiya, ngobe Moya Longcwele wabalela kushumayela livi leNkhosi eveni lase-Asiya. 7Sebefikile emnyeleni waseMisiya, balinga kuya eveni laseBhithiniya, kodvwa Moya waJesu akabavumelanga. 8Ngako-ke bendlula eMisiya behlela eThrowasi. 9Ebusuku Pawula wabona umbono, wabona indvodza yaseMasedoniya imile imncenga itsi: “Yewelela eMasedoniya utesisita!” 10Kwatsi Pawula asawubonile lombono satilungiselela masinyane kuwelela eMasedoniya, ngobe sase sibonile kutsi Nkulunkulu usibitele kutsi siyewushumayela liVangeli kubo.
11Ngako-ke santjweza ngemkhumbi sisuka eThrowasi sacondza eSamothrakhe, ngakusasa sabe singena eNeyapholisi lapho safike sehla khona. 12Sesuka lapho saya eFiliphi, lidolobha lelisesifundzeni sekucala saseMasedoniya, lelingephansi kwembuso wemaRoma. Sahlala emalanga lambalwa kulelo dolobha.
13Kwatsi ngeliSabatha saphumela ngephandle kwelidolobha saya ngasemfuleni, lapho sabona khona kutsi kungahle kube yindzawo yekuthandaza. Sahlala phansi sakhuluma nalabasikati lababebutsene lapho. 14Lomunye walabo lowasilalela nguLidiya, waseThiyathira, umtsengisi wetingubo letibukhwebeletane; abengumfati losikhonti saNkulunkulu. INkhosi yavula inhlitiyo yakhe kuze eve emukele loko lokwakukhulunywa nguPawula. 15Watsi kube abhajatiswe yena nendlu yakhe, wasincenga watsi: “Nangabe niyangibona kutsi ngetsembekile ngempela eNkhosini yami, wotani nitewuhlala endlini kami.” Wasicindzetela saze savuma.
16Satsi sisahamba siya endzaweni yekuthandaza, sahlangana nesigcili sentfombatana lesasinemoya wekuphengula. Ngaleyo ndlela sasitfolela baniyo baso imali lenyenti. 17
Sasivamise kulandzela tsine naPawula, simemete sitsi: “Labantfu laba tinceku taNkulunkulu Losetikwako Konkhe, bamemetela kini indlela yensindziso.” 18
Loku wakwenta emalanga lamanyenti, kodvwa Pawula wacansuka waze wagucuka watsi kulomoya: “Ngiyakuyala ngelibito laJesu Khristu ngitsi: Phuma kuye!” Umoya lomubi waphuma kuye ngaleso sikhatsi. 19Kodvwa baniyo bakhe sebabonile kutsi litsemba labo lekutfola imali seliphelile, bababamba boPawula naSilasi babahudvulela enkantolo embikweticumbi tebantfu nebabusi. 20
Babayisa etimantjini temaRoma befike batsi: “Labantfu bangemaJuda, futsi bayahlupha lapha edolobheni letfu. 21Bafundzisa emasiko laphambene nemitsetfo yetfu, tsine maRoma lesingakafaneli kuwavuma nekuwenta.” 22
1 Thes. 2:2
Sicuku sabavukela naso salwa nabo; netimantji tadzabula tingubo taboPawula naSilasi, tatsi ababhanjabulwe ngemizaca. 23Batsi sebashaywe imivimba leminyenti tase titsi abafakwe ejele, tayala umgcinijele kutsi abagcine kahle, abagadzisise.
24Nembala wabavalela ejele lelingekhatsi wabophela tinyawo tabo etizemuzemini tetigodvo. 25Kwatsi ekhatsi nebusuku boPawula naSilasi bathandaza bahlabela tingoma tekudvumisa Nkulunkulu, tiboshwa letinye tatibalalele. 26
5:19
12:7
Masinyane kwaba khona kutamatama kwemhlaba lokukhulu, lokwatamatamisa tisekelo telijele. Khonapho yonkhe iminyango yavuleka, tinketane tato tonkhe tiboshwa tadzilika. 27Umgcinijele waphaphama, lapho abona iminyango yelijele ivulekile wacabanga kutsi tonkhe tiboshwa tibalekile; wanyomula inkemba yakhe asafuna kutibulala. 28Kodvwa Pawula wamemeta ngelivi lelikhulu watsi: “Ungatilimati! Sikhona sonkhe.”
29Umgcinijele watsi akukhanyiswe, wagijima wangena ngekhatsi, agedletela, watilahla phansi etinyaweni taboPawula naSilasi. 30
Luk. 3:10
Imis. 2:37
Wase ubakhiphela ngephandle wababuta watsi: “Makhosi, kufanele ngente njani kuze ngisindziswe?”
31
Bona batsi: “Kholwa eNkhosini Jesu, utawusindziswa, wena nendlu yakho.”
32Base bashumayela livi leNkhosi kuye nakubo bonkhe bendlu yakhe. 33Ngasona leso sikhatsi ebusuku wabatsatsa wayawubageza emanceba abo, wase uyabhajatiswa khonapho yena nebendlu yakhe bonkhe. 34
Wenyusela boPawula naSilasi endlini yakhe wabapha kudla, badla. Yena nebendlu yakhe bajabula kakhulu, ngobe bese bakholwe kuNkulunkulu.
35Sekusile ngakusasa timantji tatfumela emaphoyisa kumgcinijele tatsi: “Khulula labo bantfu!”
36Umgcinijele watjela Pawula watsi: “Timantji titfumele livi lekutsi Silasi nawe anikhululwe. Ngako-ke seningaphuma, nihambe ngekuthula.”
37
Kepha Pawula watsi kubo: “Sitfolakale singenacala nakancane, sibhanjabulwe embikwebantfu loku singemaRoma ngekutalwa, safakwa ejele. Manje setifuna kusikhulula ngasese? Cha, ngeke! Akute tona matfupha titesikhipha!”
38Emaphoyisa akubikela timantji loko, kodvwa tatsi nativa kutsi boPawula naSilasi bangemaRoma, tesaba. 39Ngako tase tiyeta titawucolisa kubo, tabakhipha; tabacela kutsi abesuke kulelo dolobha. 40Ngako-ke baphuma ejele baya kaLidiya. Bafike babona bazalwane, babakhutsata base bayahamba.


text:
241
Jowashi abeneminyaka lesikhombisa budzala ngesikhatsi acala kubusa, wabusela eJerusalema iminyaka lengema-40. Libito lenina bekunguSibiya waseBherisheba. 2Jowashi wenta lokuhle emehlweni aSimakadze ngaso sonkhe sikhatsi semphristi Jehoyada. 3Jehoyada wamtsatsela bafati lababili, watala emadvodzana nemadvodzakati.
4Kwatsi emvakwaloko Jowashi wase utimisela kuvusa lithempeli laSimakadze. 5Wabutsa baphristi nemaLevi watsi kubo: “Hambani niye emadolobheni akaJuda nibutse imali lekufanele iletfwe ngema-Israyeli yonkhe iminyaka ibe yekuvusetela lithempeli laNkulunkulu wenu. Loko kwenteni masinyane.” Kodvwa emaLevi akazange asheshe akwente loko.
6
Ngako inkhosi yabita Jehoyada, umPhristi Lomkhulu, yatsi kuye: “Awukawatjeli ngani emaLevi kutsi aletse umtselo lophuma kaJuda naseJerusalema lowasungulwa nguMosi, inceku yaSimakadze, kanye nenhlanganiso yema-Israyeli kutsi ube welithende lebufakazi?”
7Emadvodzana alesihlangananhloko semfati lesasingu-Athaliya abegcekeze ethempelini laSimakadze, aze asebentisa ngisho naletimphahla talo letingcwele ekukhonteni boBhali.
8
Inkhosi yayala kutsi kwakhiwe libhokisi lemnikelo libekwe ngaphandle kwelisango lelithempeli laSimakadze. 9
Lev. 27:2
Kwakhishwa simemetelo kaJuda naseJerusalema kutsi kufanele baletse kuSimakadze imitselo leyayisungulwe nguMosi, inceku yaNkulunkulu, kuma-Israyeli ehlane. 10Tonkhe tindvuna naso sonkhe sive baletsa iminikelo yabo ngekujabula, bayifaka kulelibhokisi lemnikelo, laze lagcwala. 11Kwakutsi njalo nje lelibhokisi lemnikelo naliletfwa ngemaLevi etindvuneni tenkhosi, kubonakala kutsi kunencumbi yemali, mabhalane wenkhosi nendvuna yemPhristi Lomkhulu bese bayeta batekulitfulula balibuyisele endzaweni yalo. Loko bakwenta sikhatsi lesidze, baze babutsa tindvodla temali. 12Inkhosi kanye nemphristi Jehoyada bayinika lamadvodza labebhekene nalomsebenti wekwakha lithempeli laSimakadze. Bacasha lababeka ematje nebabati kutsi bavuse lithempeli laSimakadze, bacasha nalabakha ngetinsimbi nangelitfusi kutsi bavusetele lithempeli.
13Lamadvodza labebhekene nalomsebenti abekhutsele kakhulu, nalokuvusetelwa kwachubeka ngemandla etandleni tabo. Balivusa kabusha lithempeli laNkulunkulu, laba njengaloku lalivele limisiwe kwasekucaleni, balicinisa kabusha. 14Batsi nase bacedze wonkhe lomsebenti, base bamikisa lemali leyayisele enkhosini nakuJehoyada; ngaleyo mali kwakhiwa timphahla tasethempelini laSimakadze: tintfo tekukhonta neteminikelo yekushiswa, netingwembe, naletinye nje tintfo letatakhiwe ngegolide nangesiliva. Ngaso sonkhe sikhatsi sekuphila kwaJehoyada iminikelo yekushiswa yayetfulwa njalo nje ethempelini laSimakadze.
15Jehoyada abesamdzala kakhulu, asagugile, wafa asaneminyaka leli-130. 16Wangcwatjwa emadlizeni emakhosi eDolobheni laDavide ngenca yebuhle labebentile ka-Israyeli, abentela Nkulunkulu nelithempeli lakhe.
17Kwatsi emvakwekufa kwaJehoyada, tindvuna takaJuda teta kutawuvusela enkhosini, yafike yatilalela. 18Balishiya lithempeli laSimakadze, Nkulunkulu waboyisemkhulu, bakhonta tinsika tabo-Ashera netithico. Ngenca yalelo cala labo lulaka lwaNkulunkulu lwehlela etikwaJuda nasetikweJerusalema. 19Kwala nome Nkulunkulu asatfumela baphrofethi kulesive sakhe basiyala kutsi sibuyele kuye, nome babebacwayisa ngetindlela letehlukene, kodvwa abazange babalalele.
20
1 Khr. 12:18
Luk. 24:49
Ngako Moya waNkulunkulu wehlela kuZakhariya, umsa waJehoyada, umphristi. Wasukuma wema embikwesive watsi: “Naku lokushiwo nguNkulunkulu, utsi: ‘Aniyilaleli ngani imiyalo yaSimakadze? Ngeke niphumelele. Njengobe nimfulatsela Simakadze, naye sewunifulatsele.’ ”
21
Kodvwa besuka bamakhela luzungu, inkhosi yatsi abambulale; nembala bamgcoba ngematje bambulalela esibuyeni lesingekhatsi ethempelini laSimakadze. 22Inkhosi Jowashi ayizange iwukhumbule umusa leyayiwentelwe nguyise waZakhariya, labenguJehoyada, yesuka yabulala umsa wakhe. Zakhariya watsi nase alayela, asafa watsi: “Shangatsi Simakadze angasibona lesento senu anivuze ngaso.”
23
Kwatsi nase kungusentfwasahlobo“entfwasahlobo” nome “ekugucukeni kwemnyaka” nome “ekwindla” emabutfo aseSiriya ashuca ayawuhlasela Jowashi, efika kulakaJuda naseJerusalema, abulala bonkhe baholi besive. Atfumela yonkhe lemphango enkhosini yawo eDamaseko. 24Nome emaSiriya abete nemabutfo lambalwa kutawuhlasela, Simakadze wanikela etandleni tawo emabutfo lamanyenti. Loko wakwenta, ngobe Juda abesamlahlile Simakadze, Nkulunkulu waboyisemkhulu, sigwebo sehliselwa etikwaJowashi. 25
28:27
Ngesikhatsi emaSiriya ancandzeka, ashiya Jowashi atingotingoti emanceba. Tindvuna takhe naye tamakhela luzungu, ngekutsi wabulala umsa waJehoyada, umphristi, nato tamenta silo sengubo, tambulalela embhedzeni wakhe. Wafa kanjalo-ke, wase ufihlwa eDolobheni laDavide, hhayi kodvwa emadlizeni alamanye emakhosi.
26Laba labenta loluzungu bekuboZabadi,“Zabadi” nome “Jozabadi” umsa waShimeyathi, umfati wase-Amoni, naJehozabadi, umsa waShimrithi,“Shimrithi” nome “Shomeri” umfati waseMowabi. 27
Umlandvo wemadvodzana aJowashi, netiphrofetho letinyenti ngaye, nemlandvo wekuvusa kwakhe kabusha lithempeli laNkulunkulu ubhaliwe enchasiselweni yetincwadzi temilandvo yemakhosi. Amasiya, umsa wakhe, waba yinkhosi esikhundleni sakhe.


text:
LiBhayibheli
LiBhayibheli, liyitsatsa njengencwadzi lendze lokumatima kuyicondza ngaletinye tikhatsi.
- “Livi lakho liliciniso.” (Johane 17:17)
- “Akube khashane naNkulunkulu kuba ngumenti walokubi, kwenta bubi akube khashane naSomandla.” (Jobe 34:10)
- “Babe wetfu losezulwini, ...umbuso wakho awute. Intsandvo yakho ayentiwe emhlabeni, njengobe yentiwa ezulwini.” (Matewu 6:9,10)
Leligama Libhayibheli, liphindze libitwe ngekutsi Libhayibheli Lelingcwele, lingasho linye nobe mabili kulamabhuku enkholo layinhlitiyo yenkholo yebuJuda kanye nebuKristu - Mibhalo Lengcwele yeMahebheru kanye neBuKristu ngekuhlonipheka.
Libhayibheli lisilundza sekucala semlandvo wakudzala wase-Isirayeli. Kepha libhayibheli akusilo nje libhuku lemlandvo, kepha mabhuku alo kusuka ku-Joshuwa kuye tukweTikronike tesibili msebenti lowabhalwa bafundzi bemlandvo wakudzala waka-Israyeli. Bafundzi bemlandvo baka-Israyeli babhala lomlandvo ngelwati lebalibona liliciniso ngekwemlandvo. Njengebabhali bemlandvo banyalo, babhali beliBhayibheli bebavamise kuniketa tizatfu ngekwemlandvo nobe lwati lwangaphambilini ngetintfo lebebabhala ngato (e.g., 1Samuel 28:31 Sam. 28:3, 1Kings 18:3, 1 Kings 18:3, 2Kings 9:14b-15, 2 Kings 9:14b-15a, 2Kings 13:5-6, 2Kings 15:12, 2Kings 17:7-23).
BuJuda busebentis incenye yinye yalamabhuku leyatiwangekutsi yi-Tanakh, Libhayibheli lemaHebheru, livamiswe kuhlukwaniswa tincenye letintsatfu: i-Torah ("infundziso" nobe "umtsetfo"), i-Nevi'im ("bapholofethi"), ne-Ketuvim ("imibhalo").
Lelibhayibheli lelifundvwa Makrestu lihlukene tigaba letibili letiliThestamente Lelidzala neliThestamente Lelisha. Kuma kwemibhalo yeliThestamente Lelidzala kuphikiswana ngako emkhatsini wemacembu eBukristu: ma-Protestants atsatsa onke mabhuku siHebheru njengemabhuku lekungiwo lekufanele abe tukweliThestamente Lelidzala. Makhatokila aseRoma kanye nema-Orthodox aseMpumalanga angeta mabhuku e-deuterocanonical, mabhuku emaJuda, njengemibhalo lekufanele ifakwe tukweli-Thestamente Lelidzala. LiThestamente Lelisha lakhiwe maGosbheli ("tindzaba letimnandzi"), Tento tebaPostoli, ma-Epistles (timcwadzi), kanye neLibhuku leSambulo.
Ngalesinye sikhatsi leligama "libhayibheli" like lisetshentiswe uma kukhulunya ngalamanye mabhuku lamikhaba yanobe nguyiphi inkholo, nobe uma kukhulunya ngencwadzi lechaza kabanti ngesihloko tsite.
Nevi'im[hlela | edit source]
I-Nevi'im, nobe "Bapholofethi," ikhuluma ngekukhula kwebuso wemaHebheru, kuhlukana kwawo ube tigaba letibili, nebapholofeti la, ngeligama Lasimakadze, bacwayisa makhosi kanye nebaNtfwana bakaIsrayeli ngepanishiwa nguSimakadze. Kugcina ngekuncotshwa kweBukhosi baka-Isirayeli ba-Assyrians, kuncotshwa kwebukhosi bakaJuda maBhabhin, kanye nekuwa kweliThempeli laseJerusalema. Tincenye talamabhuku alabapholofethi afundvwa maJuda ngeliSabatha (Shabbat). Libhuku la Jonah lifundvwa nge-Yom Kippur.
Ngekwelisiko emaJuda, i-Nevi'im ihlukaniswe tigaba letisiphohlongo temabhuku. Kutolikwa lokusha kwato kuhlukaniswe tigaba letimashumi lamabili nakunye.
I-Nevi'im iphetse lamabhuku lasiphohlongo lalandzelayo:
- 6. Joshua, Js—Yehoshua (יהושע)
- 7. Judges, Jg—Shoftim (שופטים)
- 8. Samuel, includes First and Second 1Sa–2Sa—Shemuel (שמואל)
- 9. Kings, includes First and Second, 1Ki–2Ki—Melakhim (מלכים)
- 10. Isaiah, Is—Yeshayahu (ישעיהו)
- 11. Jeremiah, Je—Yirmiyahu (ירמיהו)
- 12. Ezekiel, Ez—Yekhezkel (יחזקאל)
- 13. Twelve, includes all Minor Prophets—Tre Asar (תרי עשר)
- A. Hosea, Ho—Hoshea (הושע)
- B. Joel, Jl—Yoel (יואל)
- C. Amos, Am—Amos (עמוס)
- D. Obadiah, Ob—Ovadyah (עבדיה)
- E. Jonah, Jh—Yonah (יונה)
- F. Micah, Mi—Mikhah (מיכה)
- G. Nahum, Na—Nahum (נחום)
- H. Habakkuk, Hb—Havakuk (חבקוק)
- I. Zephaniah, Zp—Tsefanya (צפניה)
- J. Haggai, Hg—Khagay (חגי)
- K. Zechariah, Zc—Zekharyah (זכריה)
- L. Malachi, Ml—Malakhi (מלאכי)
Ketuvim[hlela | edit source]
Ketuvim, nobe "Imibhalo", kufanele kutsi yabhalwa ngesikhatsi nobe emva kwekuBanjwa maBhabhlona. Ngekusho kwemasiko esi-Rabbinic tradition kanye nato tihloko temaHubo, lamanyenti emahubo lasebhukwini lemaHubo abhalwa ngu-Davide; kutsenjwa kutsi Inkosi Solomoni yabhala Tihlabelelo Tetihlabelelo eminyakeni yakhe yebusha, Libhuku lemavi Lahlakaniphile eminyakeni yekhe yebudzala yemphilo, kanye neTicclesiastes ngesikhasi sekagugile; umpholofethi Jeremiya kukholelwa kutsi wabhala Lamentations. Libhuku la-Ruth ngilo kuphela libhuku lasebhayibhelini lelibukene nebantfu labangasi maJuda. Lilibhuku la-Ruth likhuluma ngendzaba yemuntfu lekangasilo liJuda (pheceleti, umMoabi lobekashade nemJuda lekwatsi ngekufa kwalomJuda, walandzela etindleni temaJuda; ngekusho kwelibhayibheli, lona wekunene bekangukhokhokati we-Nkosi Davide. Lasihlanu kulamabhuku labitwa ngekutsi "Tikroli Lenhlanu" (Megilot), afundvwa ngemaholide emaJuda: Tihlabelelo Tetihlabelelo nge Passover; Libhuku la-Ruth nge Shavuot; Lamentations ne Ninth of Av; Macclesiastes nge Sukkot; kanye ne-Libhulu la-Esta nge Purim. Konke nje, i-Ketuvim iphetse tinkhodlo temagama, mibono ngemphilo, kanye netindzaba tebapholofethi nalabanye baholi bemaJuda ngesikhatsi kubhaqwe eBhabhilona. Igcina ngemlayelo wasePheshiya lovumela maJuda kutsi abuyele eJerusalema kuyo wakha liThempeli.
I-Ketuvim iphetse lamabhuku lalishumimi nakuye lalandzelayo, ahlukasiwe kumabhuku latolikiwe anyala agcine sekalishuma nakubili ngekuhlukana kwa Ezra naNehemiya:
- 14. Psalms, Ps—Tehillim (תהלים)
- 15. Proverbs, Pr—Mishlei (משלי)
- 16. Job, Jb—Iyyov (איוב)
- 17. Song of Songs, So—Shir ha-Shirim (שיר השירים)
- 18. Ruth, Ru—Rut (רות)
- 19. Lamentations, La—Eikhah (איכה), also called Kinot (קינות)
- 20. Ecclesiastes, Ec—Kohelet (קהלת)
- 21. Esther, Es—Ester (אסתר)
- 22. Daniel, Dn—Daniel (דניאל)
- 23. Ezra, Ea, includes Nehemiah, Ne—Ezra (עזרא), includes Nehemiah (נחמיה)
- 24. Chronicles, includes First and Second, 1Ch–2Ch—Divrei ha-Yamim (דברי הימים), also called Divrei (דברי)
i-Torah[hlela | edit source]
Ngekusho kwalamanye maJuda ngesikhatsi se-Hellenistic, njenge baSajusi, i-Torah yayitfolakala ngekutolikwa lokuncane ngekwemlomo, lebekunga chubekeli ngekwekuvisiseka kwelibhayibheli. Ngekusho kweBafarisi, Simakadze waveta i-Torah lebeyibhaliwe kanye ne-Torah leyakhulunywa kuMosi, le-Torah leyakhulunywa beyiphetse tindzaba kanye nemitsetfo. TukwebuJuda bebu-Rabbinic, le-Torah leyakhulunywa ibalulekile ekuvisiseni le-Torah Lebhaliwe ngekwekukhuluma. (ngoba lite bonkamisa, nabongwaca, kanye nesihlukasi magama) ne-exegetically. Le-Torah leyakhulunywa inetigaba letihlukene, sicalo Halacha (imitsetfo), ne-Aggadah (tindzaba), kanye ne-Kabbalah (lwati lolu-esoteric). Tigaba letinkhulu taloMtsetfo Lokhulunyiwe setagcina tibhalwe phansi, sibonelo yi-Mishnah; ne-Tosefta; Midrash, nane-Midrash Rabbah, ne-Sifre, ne-Sifra, kanye ne-Mechilta; kanye ne-Talmud yemaBhabhilona nemaJerusalema futsi.
buJuda bebu-Orthodox buyachubeka nekwamukela i-Torah Leyakhulunywa njengoba injalo. Masorti ne-maJuda langalamukelilushintsho batsi i-Torah Leyakhulunywa yabusiswa moya loyingcwele, kepha bayakushaya indiva kuphikisana kwalo lapha nalapha. BuJuda lobubuyisanako nabo bamukela i-Talmud lephetse imibhalo ye-Torah Leyakhulunywa, kepha, njenge-Torah leyabhalwa, tindzawana letilawulwe, kepha tingaka ndlovukelwa, nguSimakadze. BuJuda Bekwakhiwa buyabuphika kuchumana ne-Torah, Lebhaliwe kanye naLeyakhulunywa, naSimakadze.
Lombhalo longe Mibono yemaJuda ngeLibhayibheli icoca ngekutsi alivisisa njani Libhayibheli maJuda, kufaka ekhatsi ticephu tembono telibhayibheli takudzala Targums kuya ku-Rabbinic literature, imibhalo ye-midrash, nemibhalo lebalulekile ye-medieval commentators, kanye nemibono yesimanje yemaJuda ngelibhayibheli.


text:
Uma ungasakhoni kubhadala tikweledi umtsetfo ukufaka ngaphansi kwemigomo lefanele ulandzele imibandzela yakhona ngesikhatsi lesifanele noma uze ulandzele yonkhe imininingwane. Uma umkweledi ngemtsetfo afuna kwenta sicelo sekukhululwa ekubeni ngumkweledi kungakapheli iminyaka lelishumi, angafaka sicelo enkantolo.
Tfola iminingwane leminye ngekufaka sicelo sekubuyiswa esimeni uma usetikweledini ngekwemtsetfo noma utsintsane neLitiko LeTekucondziswa Kwesimilo ku 012 357 8205 noma u-imayile ku: Chiefmaster@justice.gov.za.


text:
201Nkulunkulu wakhuluma nankha emavi, watsi: 2
Hla. 81:9
“NginguSimakadze Nkulunkulu wenu lowanikhipha eGibhithe, eveni lebugcili.
3“Ungabi nalomunye nkulunkulu ngaphandle kwami.
4
Dut. 4:15
27:15
“Ungatenteli sithico, nome umfanekiso walokusezulwini etulu, nome walokusemhlabeni phansi nome walokusemantini ngaphansi kwemhlaba. 5
Lev. 26:39
Num. 14:18
Dut. 24:16
Jer. 31:29
Hez. 18:19
Ungasikhotsameli nome usikhonte, ngobe mine Simakadze, Nkulunkulu wakho, nginguNkulunkulu lonesikhwele. Labo labangitondzako sijeziso sami ngesono saboyise ngisehlisela ngisho nakubantfwana babo besitukulwane sesitsatfu nesesine. 6
7:9
Hla. 103:17
105:8
Jer. 32:18
Kodvwa labangitsandzako nalabagcina imiyalo yami ngibehlisela umusa wami longapheli etinkhulungwaneni tetitukulwane netitukulwane tabo.Nome “kulabatinkhulungwane”
7
24:16
Mat. 5:33
“Ungaliphatsi ngelite libito laSimakadze Nkulunkulu wakho; ngobe Simakadze uyawumbeka licala lowo lophatsa libito lakhe ngelite.
8
31:13
34:21
35:2
Jer. 17:21
Hez. 20:12
“Khumbula liSabatha, uligcine libe ngcwele. 9Umsebenti wakho uyakuwenta emalanga lasitfupha, 10kodvwa lilanga lesikhombisa liSabatha kuSimakadze Nkulunkulu wakho. Ngalelo langa kufanele ungasebenti wena, nendvodzana yakho, nendvodzakati yakho, nesisebenti sakho lesidvuna, nome lesisikati, ngisho netinkhomo takho, nesihambi lesingenise kakho. 11
Ngemalanga lasitfupha Simakadze wadala lizulu nemhlaba, nelwandle nako konkhe lokukuko, waphumula ngelilanga lesikhombisa. Ngako-ke Simakadze walibusisa walingcwelisa lelilanga leliSabatha.
12
Mak. 7:10
Ef. 6:2
“Hlonipha uyihlo nenyoko, khona tinsuku takho titakwandza kulelive lengikunika lona.
13
“Ungabulali.
14
Mat. 5:27
19:9
Heb. 13:4
“Ungaphingi.
15
“Ungebi.
16“Ungafakazi emanga ngamakhelwane wakho.
17
13:9
“Ungayihawukeli indlu yamakhelwane wakho.
“Ungamhawukeli nemkakhe, nesisebenti sakhe lesidvuna nome lesisikati, netinkhomo takhe, netimbongolo takhe, nome yini lanayo.”
18
Batsi bantfu nabakuva lokudvuma nekukhala kwelicilongo babona nemibane nentfutfu yembese intsaba, bonkhe bantfu betfuka batfutfumela ngenca yekwesaba, bema bucalu. 19
Bakhuluma kuMosi batsi: “Khuluma wena kitsi, sitakuva; siyesaba kutsi nakungakhuluma Nkulunkulu kitsi, sitakufa.”
20Mosi wakhuluma kubantfu watsi: “Ningesabi; Nkulunkulu utele kutewunivivinya, khona nitewuhlala nimesaba, kuze ningoni.” 21Kodvwa bantfu bajinge bema bucalu ngesikhatsi Mosi asondzela efini lelimnyama, lapho kwakunaNkulunkulu khona.
22Simakadze wakhuluma kuMosi, watsi: “Tjela ema-Israyeli kutsi ngitsi: ‘Nani ngekwenu nitibonele kutsi ngikhulume kini ngisezulwini. 23Ningatenteli tithico tesiliva nome tegolide ningibhice nato, bese nikhonta tona njengobe nikhonta mine. 24Ngenteleni lilati ngemhlaba, etikwalo ninikele umnikelo wekushiswa nemnikelo wekuthula,“wekuthula” nome “webudlelwane” ngetimvu nangetinkhomo. Yonkhe indzawo lapho ngiyawukwenta kutsi libito lami lidvunyiswe khona, ngiyawuta kini nginibusise. 25
Josh. 8:31
Nanilenta ngematje lilati, ningalakhi ngematje lacotiwe; ngobe naniwacota lamatje, nitawube niyayingcolisa lenkonzo yami. 26
Ningalakhi lilati lelinetitebhisi letenyukela kulo; ngobe nanenta njalo, nitawube nembula bungcunu benu kulo.’ ”


text:
81Watsi kube Samuweli akhule abe mdzala, wase ubeka emadvodzana akhe kutsi abe tikhulu tema-Israyeli. 2
Libito lelitubulo lakhe bekunguJoweli, elanywa ngu-Abiya, bobabili babetikhulu eBherisheba. 3
Dut. 16:19
24:17
Kodvwa lamadvodzana akhe akazange ahambe etinyatselweni takhe. Aphambuka angete etsembeka, emukela imidizo, agwegwisa umtsetfo.
4
Ngako bonkhe baholi baka-Israyeli babutsana ndzawonye beta kuSamuweli eRama. 5
Hos. 13:10
Imis. 13:21
Bafike bakhuluma kuye, batsi: “Sewumdzala, kantsi nemadvodzana akho akatiphatsi kahle njengawe; manje sale usibekela inkhosi, kuze natsi sibe njengaletinye tive, sibe nenkhosi letasihola.”“letasihola” nome “letasehlulela”
6
Kodvwa batsi nabatsi: “Sinike inkhosi letasihola.”“letasihola” nome “letasehlulela” loko kwamphatsa kabi Samuweli; ngako wathandaza kuSimakadze. 7
Hos. 8:4
Simakadze wakhuluma kuye, watsi: “Kulalele konkhe loko lokukhulunywa ngulesive kuwe; akusiwe labamlahlile, kodvwa sebalahle mine kutsi ngibe yinkhosi yabo. 8Njengobe bebenta kusukela mhlazana ngibakhipha eGibhithe kuze kube ngulamuhla, bangilahla base bakhonta labanye bonkulunkulu, namanje-ke sebenta kona loko nakuwe. 9
Balalele, kodvwa ubayalisise, ubatise kutsi lenkhosi yabo letakubabusa itakwentani.”
10Samuweli wakhuluma onkhe lamavi aSimakadze kulesive lesasifuna kubekelwa inkhosi, 11
watsi: “Naku-ke lokutakwentiwa ngulenkhosi letawubusa etikwenu: Itawutsatsa emadvodzana enu, iwabutse aphume nemphi yayo yetincola nemahhashi, iwakhekhetelise embikwetincola tayo. 12Lamanye awo itawabeka abe tindvuna tetinkhulungwane, lamanye abe tindvuna tema-50, lamanye alime emasimini ayo aphindze awavune, lamanye ente tikhali temphi kanye netimphahla tetincola. 13Itawutsatsa emadvodzakati enu abe bakhitsiti bemakha, nebapheki kanye nebabhaki. 14Itawuchwaga emasimi enu lavundzile, netivini tenu, netihlahla tenu temncumo letincono kakhulu, ikunike tinceku tayo. 15Itawutsatsa kwelishumi kwesivuno senu, nekwetivini tenu, ikunike tiphatsimandla kanye netinceku tayo. 16Tisebenti tenu letidvuna naletisikati, netinkhomo tenu telikhetselo,SiHebheru sitsi “nemajaha enu lamahle” netimbongolo tenu itatitsatsa tibe tayo. 17Itawutsatsa kwelishumi kwetimbuti nekwetimvu tenu, bese-ke nine inenta niba tigcili tayo. 18Nakufika lelo langa, niyawukhalela kwephulwa kuleyo nkhosi leniyawube niyikhetsile; Simakadze angeke aniphendvule ngalelo langa.”
19Kodvwa sive sema-Israyeli sala kulalela Samuweli. Satsi: “Cha! Sifuna inkhosi letasihola.“letasihola” nome “letasehlulela” 20Sitawube sesiba njengetive tonkhe, sibe nenkhosi letasihola,“letasihola” nome “letasehlulela” ihambe embikwetfu ilwe timphi tetfu.”
21Watsi kube Samuweli akuve konkhe loko lokwakushiwo sive, wahamba wayakwetfula embikwaSimakadze. 22Simakadze waphendvula watsi: “Balalele, bese ubanika inkhosi.”
Ngako Samuweli wakhuluma kulamadvodza aka-Israyeli, watsi: “Ngulowo nalowo akabuyele edolobheni lakubo.”


text:
iTrekboers yase Richtersveld
Bekubobani ema Trekboers?
Bekubobani ema Trekboers? Kahle kahle, ngalokusemtsetfweni, balimi base Europe bonkhe bekumele bahlale endzaweni lemfishane kusuka eFort eKapa, kwentela kutsi Inkampani lenomangukuphi itobagadza. Ekucaleni kwa 1700, nomakunjalo, lesincumo mosi besesengce labo labasiphako kantsi nekungeteka kwemhlaba bekudzinga kutsi kuhlangane nelizinga lekufuna kudla kanye nenyama. Labalimi labamhlophe nabo bavunyelwa kutsi baphume bese bafuna umhlaba lomusha longasetintsabeni.
Loku kwabalitfuba lema Trekboers (kahlekahle, balimi labahambako) futsi nalaba labalukhuni base Europe bacabanga kutsi batsatse lendzawo iKapa yonkhe. Muva, lokutsatfwa kwalomhlaba kwentiwa ngendlela yekunikisa ngemapulazi, lokwavumela balimi kutsi bafune tindzawo letinkhulu ngekushintjisa ngemali lephansi yekubhadala leNkampani. Emalungelo emhlaba wendalo, bekakadze ecinisweni, anganakwa. Ngisho nalabo lebebacishe bahlonishwa labaMavezandlebe baphocelelwa kutsi banikete ngemhlaba ngesikhatsi bafika kubo ngekufuna indzawo ngumlimi lomhlophe.
kukhula Kwalabamhlophe
Ngako, lama trekboers acala kusakateka, kwekucala kwenteka eOverberg levundzile lese mphumalanga kwase kuba yi Waveren lese nyakatfo-mphuma. Noma nje iNamaquland, ngesimo sayo lesomile, ayizange ingeneleka ngalokukhula kwalabamhlophe, lining lema Khoikhoi kany Nemavezandlebe bafucelw ngaphandle kwetindzawo tabo ngulama trekboers base baya enyakatfo. Loku kufaka umfutfo longetiwe kulendzawo kanye nebupolitiki bema Namaqua.
Ngekushesha, baphatsi balama trekboers kanye nema Dutch babese bangenela kukhetsa kanye nekubeka tikhulu tema Khoikhoi, ngisho nekuklomelisa nge copper-yenhloko ‘ tisebenti telihhovisi’ kwentela kutfola kusebentisana nabo kanye nekubamelele ekusebenteni kanyekanye. Loku kwabese kubukela phansi lamasiko ema Khoikhoi ebundlalifa. Kwatsi, nga 1750, ema trekboers ekucala acala kungenela iNamaqualand lapho khona bafuna lipulazi lase vast batifunela bona.
Umcudzelwano weMhlaba
Ngekulungiselela, labalimi base Europe bebangakahluki kakhulu kubalimi labatiwako bendalo lebebakadze phambilini basebenta lomhlaba. Ku Namaqualand leyomile, njengekutsi, incumbi yabo bangenela lelisiko le matjieshuise njengoba tindlu tabo bebatikhetsa. Nabo bahamba netilwane tabo, bahamba ngesikhatsi bentela kutfola indzawo lekahle yekudlela. Vele, loku kubafaka kumncitiswano losetulu nebelusi base Namaqua ngekushoda kwetintfo temvelo. Nomakunjalo, balimi base Europe bebakadze banankulunkulu kanye nahulumende esayidini lakabo futsi, nangendlela yabo yangaphesheya yekutfola umhlaba ubengewabo ngekucina endzaweni, bavele batsatsa yonkhe indzawo. Ngendlela, ngeminyaka lelikhulu, lamatrekboers avele abona leNamaqua khashane nebudzala.
Tindzindzi tase Namaqua, emaDvodza asesigangeni, emakhoikhoi kanye nemaVezandlebe nabo bafucelwa khashane nakhashane kuya enyakatfo, lapho batikhandza sebacudzelana bodvwana. Lama transhumance lawake akhomba timphilo tawo abanjwa kwatsi emasiko awo endlela yekuhamba avalwa. Labanye baphelelwa ngemandla base baba tigcila tema trekboers, noma batsatsa umsebenti njengetisebenti kulamapulazi.
Kugcina Indzawo Yabo
Labanye batiphatsa ngekuphepha kwesiteshi semishini noma ngetindzawo tetigcila letafika tabitwa ‘kugcinwa kwendzawo yabo’, lekunakeka kumishini ye Leliefontein eKmaisberg ese Richtersveld (le, kwaze kwaba ngu 1847, beyikadze ingasemagedeni eKapa Koloni). Namuhla, letindzawo temmango timelela 25% we Namaqualand futsi titfwele 40% wesive. Lamanye emacembu abese ayagucuka ase acala kungenela tibaya taletigodzi tabomakhelwane babo. Ecinisweni, wonkhe loMfula we Orange wabese ubalutfo ‘ngenshonalanga lesiganga’ ngalesisikhatsi, ngencumbi yetigebengu letehlukahlukene lebetiyaluka lendzawo, ticala lutfutfuva.
Sinye simo lesingasiko kahle lesiyalukako emcondvweni locokelele nge Namaqualand kwenteka emkhatsini wa 1800, ngesikhatsi somiso lesibi sangenela lendzawo. Lokwabese kwenta, labantfu basetiteshini temishini yase Steinkopt basuse imindeni yabo bese bacondza espring lencane lengu 15 km ngekukhwesha. Kwase, ngalinye Lisontfo ngesikhatsi labadzala basenkonzweni, licembu lemadvodza esiganga langenela le khempu, labulala bantfwana bema Nama lebebamashumi lamatsatfu nakubili. Lendzawo yabhala litje lesikhumbuto lelilula futsi latiwa, kalulua, njenge Kinderlê (lapho balele khona labantfwana).
Translated by Phindile Malotana


text:
Ngaphandle kwendlela yekuvalwa lebeyimukalela kuhamba kwakhe, Winnie wachubeka watimisela kulokulwa. Ngemnyaka wa 1969 waboshwa ngaphansi Kwesahluko sesitfupha Kusento Sekukhubata lesenyusela nomangubani longaboshwa ngaphandle kwendlela phindze nekubanjwa ngaphandle kwendlela yemtsetfo uma ngabe basolwa ngekuba yingoti emtsetfweni.
Wabanjwa wahlaliswa yedvwa tinyanga letilishumi nesikhombisa, emalanga ekucala lamakhulu lamabili lapho khona abengabonani namuntfu ngaphandle kwelicembu lelimukhulumisako lebelimuhlukumeta njalonjalo.
Ligumbi laboshelwa kilo belihlotjiswe ngetimbungulu letintsatfu -letincama, tingubo tekulala letinemidvweno-yemichamo; libhodlela lemanti leplasitiki; inkomishi kanye nelibhakede lekuchamela lelite inkintjo.Igilophu lengakhanyi leshile ngetulu kwakhe, bamemuka bonkhe busuka bakhe kanye nemini.
Lokuhlunkunyetwa ngaphansi kwatitimo kwakukadze kungulokubi. Akavunyelwanga kulala emalanga lasihlanu babe labo bebamugweba bamucindzetela kutsi akhokha indzaba. Lesinye siboshwa saletfwa wase uyabukela basihlukumeta. Bamutjela kutsi kwala kwakhe ngiko lokwenta kuhlukunyetwa kwaloyo muntfu kanye naletinye tiboshwa kutsi' kubebuhlungu.
Ngemuva kwesikhatsi lesidze Winnie wabhoboka waphindze watsembisa kuphendvula labobebamubuta' lemibuto. Lelicala lakhe lacala ngaleyonyanga yeNgongoni futsi wakhululwa ngaphandle kwekubekwa licala. Indlela yekumvala lensha yanikwa yena. Futsi keloku kwakumukalela kakhulu kunaleyo yamuva. Akavunyelwanga lutsi ashiye indlu yakhe emkhatsini wensimbi yesitfupha ekuseni nensimbi yesitfupha kusihlwa.
Wavakashela babe wakhe eTranskei ngaphambi kucala kwalokuvalelwa kwakhe lobekadze asatsatfwe ngulendlela yasemakhaya. Ngesikhatsi asesengaphansi kwalokuvalelwa waphindze waya wayovakashela umyeni wakhe eRobben Island. Lesimo sasisindza futsi wativela angachazeki.
Emuva ekhaya abenebulukhuni bekunciphisa.Lamaphoyisa accubeka nekugcina lokungenelela kantsi nendlu yakhe yabulawa, yabhonyiswa noma yaphulwa. Ngaphandle kwakokonkhe lakuhlanganisa kuze kubengulapho, kugwetjwa kwakhe kuleyondlela kwaba matima futsi wachubeka kufaka lomlayeto kutsi angeke ahlukumeteke.
Winnie waboshwa futsi ngemnyaka wa 1973 ngoba wahlangana nalomunye umuntfu lobekavaliwe, umtfwebuli Peter Magubane. Kudvonsa kwakhe tinyanga letilishumi nakubili bekatakutsatsa ejele labomake lelise Kroonstad, kepha watfola kutsi kuhlala kutsi kululanyana wase uyakhululwa ekucaleni kwenyanga yesitfupha.
Kwatsi nakuphela sikhatsi sakhe sekuvalwa etindzaweni ngemnyaka wa 1975 asizange siphindze sibuyiswe. Wachubeka wangenela kakhulu etintfweni Tebafundzi Base Soweto yekwenyuka kwa 1976. Wasita ngekucala Inhlangano Yebatali' baseSoweto waphindze wahambela labo bebaboshiwe nalabo bebalimele kulomzabalazo.
Nanobe Winnie asekela umcimbi wekenyuka, hulumende wamusebentisa njengemuntfu losolelwa labanye. Bamubopha basebamubamba tinyanga letisihlanu ngaphambi kwekumunika lenye indlela yekumuvala ngemnyaka wa 1977.
Umnyaka wa 1977 nawo kwaba ngumnyaka lavalwa ngawo kulelidolobha letintfuli lase Brandfort lelise Free State. Ngulapho ke atohlala khona iminyaka lesiphohlongo letako. Bantfu baka Hulumende batjela takhamuti takulelidolobha kutsi Winnie abeyingoti nekutsi kumele bangamunaki ngayoyonkhe indlela.
Noma kunjalo, Winnie besekadziniwe ngekutsatsa tento tekugcugcutela ngetepolitiki waphindze wakhona kutfola ummango wabakuye. Ngesikhatsi alapho wacala likhishi lesuphu, kubutsisa kwengadze kulendzawo, indlela yetemphilo letfutfukako, indzawo yekunakekela, indzawo yekutfungela knaye nenhlangano yalabahluphekile kanye nalabancane labatsandza kugcekeza.Translated by Phindile Malotana


text:
11Lona ngumlandvo wekutalwa kwaJesu Khristu, labesitukulwane saDavide, naye abesitukulwane sa-Abrahama.
2
25:24
29:35
Abrahama watala Isaka; Isaka watala Jakobe; Jakobe watala Juda kanye nabomnakabo. 3
1 Khr. 2:4
Rut. 4:18-22
Juda watala boPheresi naZara, unina wabo bekunguThamari; Pheresi watala Hesroni; Hesroni watala Ramu; 4Ramu watala Aminadaba; Aminadaba watala Nasoni; Nasoni watala Salmoni; 5Salmoni watala Bowazi kuRahabi; Bowazi watala Obedi kuRuthe; Obedi watala Jese; 6
17:12
2 Sam. 12:24
Jese watala inkhosi Davide.
Davide watala Solomoni, unina abengumfati wa-Uriya; 7
14:31
15:8
1 Khr. 3:10
2 Khr. 9:31
12:16
14:1
Solomoni watala Rehobhowamu; Rehobhowamu watala Abiya; Abiya watala Asafa; 8
26:1
Asafa watala Josafati; Josafati watala Joramu; Joramu watala Oziya; 9
16:20
2 Khr. 26:23
27:9
28:27
Oziya watala Jothamu; Jothamu watala Ahazi; Ahazi watala Hezekiya; 10
21:18,25
2 Khr. 32:33
33:20,25
Hezekiya watala Manase; Manase watala Amoni; Amoni watala Josaya; 11
24:6,14-17
2 Khr. 36:1,10
Jer. 27:20
Josaya watala Jekhoniya nabomnakabo, ngesikhatsi bantfu baka-Israyeli batfunjwa bayiswa eBhabhulona.
12
Ezra 3:2
Emvakwekutfunjwa kwabo kuya eBhabhulona Jekhoniya watala Sheyaltiyeli; Sheyaltiyeli watala Zerubhabheli; 13Zerubhabheli watala Abiyudi; Abiyudi watala Eliyakimu; Eliyakimu watala Azori; 14Azori watala Sadoki; Sadoki watala Akhimu; Akhimu watala Eliyudi; 15Eliyudi watala Eliyezeri; Eliyezeri watala Mathani; Mathani watala Jakobe; 16Jakobe watala Josefa, indvodza yaMariya, unaboJesu lobitwa ngekutsi nguKhristu.
17Tili-14 titukulwane kusukela ku-Abrahama kuya kuDavide. Kusukela kuDavide kuya esikhatsini sekutfunjwa kwabo kuya eBhabhulona nakhona tili-14. Kusukela esikhatsini sekutfunjelwa eBhabhulona kuya esikhatsini saKhristu nakhona tili-14.
18
Kutalwa kwaJesu Khristu kwaba nje-ke: Kwatsi Mariya unina asamiselwe Josefa, basengakahlangani, watfolakala asakhuleliswe nguMoya Longcwele. 19Kepha Josefa, indvodza yakhe, abengumuntfu lolungile, akatsandzanga kumtsela ngelihlazo. Wacabanga, asafuna kumlahla ngasese. 20Kodvwa asakucabanga loko, kwefika ingilosi yeNkhosi kuye ngeliphupho yatsi: “Josefa, ndvodzana yaDavide, ungesabi kumtsatsa Mariya umkakho, ngobe loko lakukhulelwe kwaMoya Longcwele. 21
Luk. 1:31
Imis. 4:12
5:31
10:43
Mariya utakutala indvodzana uyetse libito utsi nguJesu, ngobe nguye loyakusindzisa bantfu bakhe etonweni tabo.”
22Konkhe loku kwentekela kugcwalisa loko lokwashiwo yiNkhosi ngemphrofethi lowatsi: 23
“Bheka, intfombi iyawukhulelwa itale indvodzana, libito layo kuyawutsiwa ngu-Imanuweli,” lokusho kutsi: “Nkulunkulu unatsi.”
24Josefa nakavuka ebutfongweni, wenta njengaloku ingilosi yeNkhosi imtjelile; watsatsa Mariya waba ngumkakhe. 25
Kodvwa akazange ahlangane naye waze watubula ngendvodzana; wayetsa libito, watsi nguJESU.


text:
Anemoessa Batsi - 2 Stars hotel
Load more Anemoessa Batsi images
Address: Batsi, Cyclades, Greek Islands - Greece
Anemoessa Batsi Features: General:Air Conditioned, Refrigerator, TV, En suite, Private Bathroom, Private Toilet, Kitchenette Internet:Wireless internet on site.
Check-in: From 2:00 PM Check-out: Prior to 12:00 PM
Open static map
Description
Anemoessa Batsi is located in Batsi and provides guests with free Wi-Fi. It features comfortable apartments with a private bathroom and a kitchenette. Apartments at the property are comfortable and provide a refrigerator and an in-room closet. They all offer wireless internet access and heating. Guests travelling by car can visit Andros and Kypri, both within easy driving distance of the property. Guests can also discover Port of Gavrion.
Most popular hotels in Batsi
naemoessa batsi aenmoessa batsi anmeoessa batsi aneomessa batsi anemeossa batsi anemosesa batsi anemoessa batsi anemoesas batsi anemoess abatsi anemoessab atsi anemoessa abtsi anemoessa btasi anemoessa basti anemoessa batis
qnemoessa batsi wnemoessa batsi snemoessa batsi xnemoessa batsi znemoessa batsi enemoessa batsi anemoessa batsi nemoessa batsi agemoessa batsi ahemoessa batsi ajemoessa batsi abemoessa batsi amemoessa batsi anemoessa batsi a emoessa batsi an2moessa batsi an3moessa batsi an4moessa batsi anwmoessa batsi anrmoessa batsi ansmoessa batsi andmoessa batsi anfmoessa batsi anamoessa batsi anemoessa batsi animoessa batsi anbmoessa batsi an moessa batsi anehoessa batsi anejoessa batsi anekoessa batsi anenoessa batsi ane,oessa batsi anemoessa batsi ane oessa batsi anem8essa batsi anem9essa batsi anem0essa batsi anemiessa batsi anempessa batsi anemkessa batsi anemlessa batsi anem;essa batsi anemoessa batsi anemaessa batsi anemuessa batsi anem essa batsi anemo2ssa batsi anemo3ssa batsi anemo4ssa batsi anemowssa batsi anemorssa batsi anemosssa batsi anemodssa batsi anemofssa batsi anemoassa batsi anemoessa batsi anemoissa batsi anemobssa batsi anemo ssa batsi anemoeqsa batsi anemoeasa batsi anemoewsa batsi anemoeesa batsi anemoedsa batsi anemoexsa batsi anemoezsa batsi anemoecsa batsi anemoessa batsi anemoe sa batsi anemoesqa batsi anemoesaa batsi anemoeswa batsi anemoesea batsi anemoesda batsi anemoesxa batsi anemoesza batsi anemoesca batsi anemoessa batsi anemoes a batsi anemoessq batsi anemoessw batsi anemoesss batsi anemoessx batsi anemoessz batsi anemoesse batsi anemoessa batsi anemoess batsi anemoessa batsi anemoessacbatsi anemoessavbatsi anemoessabbatsi anemoessanbatsi anemoessambatsi anemoessa fatsi anemoessa gatsi anemoessa hatsi anemoessa vatsi anemoessa natsi anemoessa batsi anemoessa atsi anemoessa bqtsi anemoessa bwtsi anemoessa bstsi anemoessa bxtsi anemoessa bztsi anemoessa betsi anemoessa batsi anemoessa b tsi anemoessa ba4si anemoessa ba5si anemoessa ba6si anemoessa barsi anemoessa baysi anemoessa bafsi anemoessa bagsi anemoessa bahsi anemoessa batsi anemoessa ba si anemoessa batqi anemoessa batai anemoessa batwi anemoessa batei anemoessa batdi anemoessa batxi anemoessa batzi anemoessa batci anemoessa batsi anemoessa bat i anemoessa bats7 anemoessa bats8 anemoessa bats9 anemoessa batsu anemoessa batso anemoessa batsj anemoessa batsk anemoessa batsl anemoessa batsi anemoessa batse anemoessa bats شىثةخثسسش لاشفسه фTybщyыыф ифeыш anemoessa batsi োলাসদােেো বোূেগ aveuoeσσa Batσι ोलासदाेेो वोूेग aHeMoecca бaTcи شدثئخثسسش ذشفسه שמקצםקדדש נשאדן ोलासदाेेो वोूेग ㅁㅜㄷㅡㅐㄷㄴㄴㅁ ㅠㅁㅅㄴㅑ ܫ܀ܖܞܖܣܣܫ ܧܫܦܣܗ ฟืำทนำหหฟ ิฟะหร


text:
Gobies
Ligama lemndeni lelatiwako
Gobies/Triplefins
Ligama lesayensi
Gobiidae
Linani
Ingangemasentimitha lamashumi lamatsatfu, silinganiso singemasentimitha lasihlanu.
Kutiveta
Tincane, tinemtimba lomudze loncama kanye nehloko lenkhulu, umtimba yangekuncipha ngasemsileni. Inemehlo lamakhulu langetulu kwenhloko. Letinye tinakotini etindzaweni letehlukene letisenhloko. Imibila iyehlukana kakhulu kusuka kunsundvu locinile kanye namphunga kuya mtfubi logcamako, luhlata losasibhakabhaka nasiliva.
Satiso Sebantfu Bonkhe
Umndeni we Gobiidae ufaka tinhlobo letimakhulu lamabili nelishumi kanye nemacembu latigidzi telikhulu nemakhulu lasiphohlongo. Ngumndeni lomkhulu wetimfishi tasemantini. Letinye taletinhlobo tinematsambo lahlanganisiwe lasetjentiswa kubamba emathe laligugu asemantini. Titfolwa tiphumule ematjeni lamakhulu noma kulawo lamahle lamibalabala. Emacandza ajomelelwe/anamatseliswe etulu kwencenye lemilako kulemfishi. Leletindvuna tibukela/noma tiyawagadza kuze kufike sikhatsi sekuchobosela ikakhulu emva kwemalanga lambalwa.
Kudla Kwato
Tidla tilwane letincane letite ematsambo/umgogodla kanye netilwanyana netitjalo letindandza ngetulu kwelwandle naletimila/hluma emantini noma celeni kwemanti.
Kusakata
Tivela ngetihlobo tonkhe tekushisa/tekubandza kanye netindzawo letishisako letinelwandle mhlabawonkhe.
Tilwane letatiwako
Fire goby - Nemateleotris magnifica
Seawhip goby - Bryaninops yongei
Pennant glider - Valenciennea strigata


text:
71
Davide inkhosi watsi nase ahleti kahle, atintile esigodlweni sakhe, Simakadze asamphumutile nekumphumuta etitseni takhe tonkhe letatakhelene naye, 2
6:17
wase ukhuluma kuNathani, umphrofethi, watsi: “Buka la, mine ngihleti kahle esigodlweni lesakhiwe ngemisedari, kodvwa libhokisi lesivumelwane saNkulunkulu lihleti ethendeni.”
3Nathani wayiphendvula inkhosi, watsi: “Loko lonako engcondvweni yakho, chubeka ukwente, ngobe Simakadze unawe.”
4Ngalobo busuku kwefika livi laSimakadze kuNathani, latsi: 5
Isa. 66:1
“Hamba utjele inceku yami Davide, utsi: ‘Naku lokushiwo nguSimakadze, utsi: Nguwe yini lofanele kungakhela indlu yekuhlala? 6
1 Khos. 8:16
Mine angizange sengihlale endlini kusukela ngelilanga lengakhipha ngalo ema-Israyeli eveni laseGibhithe kuze kube ngulamuhla. Bengisolo ngihamba tindzawo ngetindzawo, nelithende lekuhlangana kunguyonandlu yami lengihlala kuyo. 7Yonkhe indzawo lapho bengihamba khona nema-Israyeli, ngase ngasho yini khona kumunye webaholi babo,Nome “kulesinye setive tabo” lengangibatfuma kutsi beluse sive sami ema-Israyeli, ngatsi: “Awukangakheli ngani indlu yekuhlala yemisedari?” ’
8
2 Sam. 5:2
Hla. 78:70
“Manje-ke tjela inceku yami Davide, utsi: ‘Naku lokushiwo nguSimakadze longuSomandla, utsi: “Ngakutsatsa emadlelweni, ekulandzeleni imihlambi, kutsi utewuba ngumholi wesive sami, ema-Israyeli. 9Benginawe kuyo yonkhe indzawo lapho bewuhamba khona, ngibhubhise tonkhe titsa takho embikwakho. Manje ngitakwenta libito lakho libe likhulu njengemabito ebaholi labakhulu emhlabeni. 10
Hla. 44:2
80:8
Sive sami, ema-Israyeli, ngitasentela indzawo lenhle, ngisihlanyele khona kuze sibe nelikhaya laso, singaphindzi sikhatsateke. Bantfu lababi bangeke baphindze basihluphe sive njengobe bebenta ekucaleni, 11njengobe benta seloku ngacala kubeka baholi“baholi” nome “tikhulu” nome “behluleli” etikwesive ami, ema-Israyeli. Ngitakupha nekuphumula kuto tonkhe titsa takho.
“ ‘ “Simakadze ukhipha livi kuwe lekutsi Simakadze yena matfupha utakwakhela wena indlu. 12
Emalanga akho nase aphelile, sewulele kuboyihlomkhulu, ngiyawuvusa umliba wakho kutsi uhlale esihlalweni sakho sebukhosi, loyo loyawuphuma elukhalweni lwakho, ngiyakuwumisa umbuso wakhe. 13
6:1
1 Khr. 28:6
Hla. 89:3
Nguye-ke longuyena ayawungakhela indlu, ayakhele Libito lami, ngiyakumisa sihlalo sebukhosi bembuso wakhe phakadze naphakadze. 14
Hla. 89:26
Heb. 1:5
Semb. 21:7
Mine ngiyawuba nguyise wakhe, yena abe yindvodzana yami. Nakenta lokubi, ngiyakumjezisa ngeluswati lwemadvodza, nangemivimba leyentiwa boyise kubantfwana. 15
Kodvwa lutsandvo lwami alusoze lwasuswa kuye, njengobe ngalususa kuSawula, lengamsusa embikwakho. 16Indlu yakho nembuso wakho kuyakuma embikwamiLetinye tincwadzi tekucala titsi “embikwakho” kuze kube phakadze. Sihlalo sakho sebukhosi siyakuhlala sisimile phakadze naphakadze.” ’ ”
17Nathani wawabika kuDavide onkhe lamavi aso sonkhe leso sembulo.
18
Inkhosi Davide yase iyahamba yayawungena ethendeni lebukhona baSimakadze, yafike yahlala phansi, yathandaza yatsi:
“Bengingubani mine, Nkhosi Simakadze? Yona indlu yeketfu beyiyini, kutsi ungangihola kuze kube ngumanje? 19Kwaba shangatsi konkhe loku bekungakeneli kuwe. Awu! Nkhosi, Simakadze! Manje sewukhulume ngisho nangelikusasa lendlu yenceku yakho. Kungabe kantsi lena nguyona ndlela lophatsa ngayo bantfu bakho yini, Nkhosi, Simakadze? 20
Yini lenye lengashiwo nguDavide kuwe, ngobe uyayati inceku yakho, awu, Nkhosi Simakadze? 21Ngenca yelivi lakho nangekwentsandvo yakho, wente letintfo letinkhulu kangaka, wase utatisa inceku yakho.
22
32:39
1 Sam. 2:2
Hla. 83:18
86:10
Isa. 44:6
45:21
Mak. 12:29,32
“Maye, wena umkhulu! Awu! Nkhosi, Simakadze! Kute lonjengawe, futsi kute Nkulunkulu ngaphandle kwakho, njengobe tsine sativela ngetindlebe tetfu. 23
33:29
Hla. 147:19
Kona ngubani nje lonjengesive sakho, ema-Israyeli, sive lekukuphela kwaso emhlabeni Nkulunkulu lowaphuma wayakusikhulula kutsi sibe sive sakhe, atakhele libito lelikhulu, watakwenta timangaliso letinkhulu naletishacisako ngekudvungulula tive ngetive kanye nabonkulunkulu bato embikwesive sakho lowasikhulula eGibhithe? 24Umise sive sakho, ema-Israyeli, sibe sive lesingusona sisakho phakadze naphakadze, wena-ke Simakadze, sewaba nguNkulunkulu waso.
25“Manje-ke, Simakadze Nkulunkulu, sale usigcina setsembiso sakho losentile macondzana nenceku yakho kanye nendlu yayo. Yenta njengobe wetsembisile, 26kuze Libito lakho libe likhulu phakadze naphakadze. Ngaloko-ke bantfu bayakutsi: ‘Simakadze longuSomandla, unguNkulunkulu wema-Israyeli!’ Indlu yenceku yakho Davide iyakuma itinte embikwakho.
27“Awu, Simakadze longuSomandla, Nkulunkulu wema-Israyeli, ukwembulile loku encekwini yakho, watsi: ‘Ngiyakwakhela indlu.’ Ngako inceku yakho ikhutsatekile kutsi inikele ngalomkhuleko kuwe. 28Awu, Nkhosi, Simakadze! Wena unguNkulunkulu! Emavi akho etsembekile, manje futsi sewunike inceku yakho lesetsembiso lesihle. 29Manje-ke, shangatsi kungakujabulisa kubusisa indlu yenceku yakho, kuze ichubeke njalo embikwakho, ngobe wena, Nkhosi Simakadze, sewukukhulumile. Ngesibusiso sakho indlu yenceku yakho iyawubusiseka phakadze naphakadze.”


text:
101
Nati-ke titukulwane temadvodzana aNowa, boShemi, naHhamu, naJafethi, batalelwa emadvodzana emvakwazamcolo.
2Emadvodzana aJafethi bekuboGomeri, naMagogi, naMadayi, naJavani, naThubali, naMesheki, naThirasi. 3Emadvodzana aGomeri bekubo-Ashkenazi, naRifathi, naThogama. 4Emadvodzana aJavani bekubo-Elisha, naThashishi, nemaKhithi, nemaRodani. 5Bavela kulabo-ke labantfu labahamba bayawuhlala emaveni langaselwandle. Babehlala ngemindeni yabo etiveni tabo, bakhuluma tilimi tabo emaveni abo.
6Emadvodzana aHhamu bekuboKushe, naGibhithe, naPhuthi, naKhenani. 7Emadvodzana aKushe bekuboSeba, naHavila, naSabta, naRama, naSabtekha. Emadvodzana aRama bekuboSheba naDedani. 8Kushe waba nguyise waNimrodi. LoNimrodi waba wekucala emhlabeni kutsi abe sichwaga lesinemandla lamakhulu. 9Abengumtingeli lonemandla kakhulu embikwaSimakadze, ngako-ke kutsiwa: “NjengaNimrodi umtingeli labenemandla embikwaSimakadze.” 10Umbuso wakhe wacala ngeBhabheli, nase-Ereki, nase-Akhadi, konkhe kwakuseveni laseShinari.Nome “laseBhabhulona” 11Kusuka lapho umbuso wakhe waze wefika e-Asiriya. Nimrodi wakha iNineve, neRehobothi Iri, neKhala, 12
neReseni, emkhatsini weNineve neKhala; lelo bekulidolobha lelikhulu.
13Gibhithe watala emaLudi, nema-Anami, nemaLehabi, nemaNafethuhi, 14nemaPhathrusi, nemaKhasuluhi, lapho kwadzabuka khona emaFilisti nemaKhaftori.
15Khenani watubula ngaSidoni, welamisa ngaHethi, 16waba nguyise wemaJebhusi, nema-Amori, nemaGirigashi, 17nemaHivi, nema-Akhi, nemaSini, 18nema-Avadi, nemaSemari, nemaHamathi. Emvakwaloko imindeni yemaKhenani yahlakateka yandza, 19kangangekutsi umnyele welive lemaKhenani wawusuka eSidoni ushaye eGerari, naseGaza, naseSodoma, naseGomora, nase-Adma, naseSeboyimu uze ufike eLasha. 20Ngito leto-ke titukulwane taHhamu, ngemindeni yato, netilimi tato, emaveni ato, nasetiveni tato.
21NaShemi futsi, uyise wabo bonkhe bantfwana ba-Ebheri, umnakaboJafethi lomkhulu, watala bantfwana. 22Emadvodzana aShemi bekubo-Elamu, na-Ashuri, na-Aphakshadi, naLudi, na-Aramu. 23Emadvodzana a-Aramu bekubo-Use, naHuli, naGetheri, naMashe. 24
Aphakshadi watala Shela; Shela watala Ebheri. 25
Ebheri watala emadvodzana lamabili. Lomunye kwakunguPhelegi, ngobe ngesikhatsi sakhe live ladzatjulwa. Umnakabo kwakunguJokthane. 26Jokthane kwakunguyise wabo-Almodadi, naShelefi, naHasamavete, naJera, 27naHadoramu, na-Uzali, naDikila, 28na-Obali, na-Abimayeli, naSheba, 29na-Ofiri, naHavila, naJobabi. Bonkhe laba kwakungemadvodzana aJokthane. 30Live babehlala kulo lalisuka eMesha ngaseSefari, lize lifike eveni letintsaba ngasemphumalanga. 31Ngiwo lawo-ke emadvodzana aShemi, ngemindeni yawo, nangetilimi tawo, emaveni awo, nasetiveni tawo.
32Ngiyo-ke le imindeni yemadvodzana aNowa ngetitukulwane tawo nangetive tawo. Tive tesukela kuwo, emvakwazamcolo, tandza nemhlaba wonkhe.


text:
261Ngemnyaka weli-11, ngelilanga lekucala lenyanga, kwefika livi laSimakadze kimi, latsi: 2“Ndvodzana yemuntfu, njengobe iThire seyikhulume ngeJerusalema, yatsi: ‘Hha! Lisango lebetive selephukile, netivalo talo setigedvukele kimi, njengaloku seyibhidlikile iJerusalema, mine Thire sengitawuphumelela.’ 3
Jer. 47:4
Amo. 1:9
Ngako-ke naku lokushiwo yiNkhosi Simakadze, itsi: Ngimelana nawe, wena Thire, futsi ngitakuvusela tive letinyenti tikuhlasele, njengelwandle nalugubha emagagasi alo. 4Tiyawubhidlita tibondza taseThire, tihhihlite nemibhoshongo yayo, ngiyawukhekhebula yonkhe imfuhlululu yayo, ngiyente ibe lidvwala lelingenalutfo. 5Lena ekhatsi nelwandle iyawuba yindzawo yekweneka emanetha ekudweba, ngobe sengikhulumile, kusho iNkhosi Simakadze. Iyawuba yimphango yetive ngetive, 6netabelo tayo letingaselwandle eveni layo tiyawuklabelwa ngenkemba. Ngulapho-ke bayawungati khona kutsi mine nginguSimakadze.
7
“Ngobe naku lokushiwo yiNkhosi Simakadze, itsi: Ngiyawuvusela iThire Nebukhadnezari,NgesiHebheru “Nebukhadrezari” inkhosi yaseBhabhulona, avela ngasenyakatfo ayinkhosi yemakhosi lenemahhashi, netincola temphi, nebagibeli bemahhashi, nemphi lenkhulu. 8Uyawuklabela tabelo tenu eveni lenu ngenkemba; uyawukwakha tinqaba tekuvimbetela nine, akhe lutsango lwekuvimbetela luze lufike elubondzeni lwenu, anihlasele ngekuphakamisa emahawu, alwe nani. 9Uyawucondzisa imijijimeto yakhe yemigcalakati yekubhidlita ngasetibondzeni takho, ashaye abhidlite imibhoshongo yakho ngetilimato takhe. 10Emahhashi akhe ayawuba manyenti kangangekutsi lutfuli lalususako luyawunimbonya. Tibondza takho tiyawudledletela ngenca yemsindvo wemahhashi emphi, netinkalishi, netincola temphi, ngesikhatsi angena emasangweni akho njengebantfu nabangena edolobheni lelitibondza talo tifohliwe. 11
Jer. 47:3
Tinselo temahhashi akhe tiyawugcobagcoba tonkhe titaladi takho, uyawubulala bantfu bakho ngenkemba, netinsika takho leticinile tiyawulahleka phansi. 12Bayawuphanga bunjinga bakho, batfumbe netimphahla takho letitsengwa titsengiswe, bayawubhidlitela phansi tibondza takho, bahhihlite tindlu takho letinhle, balahle ematje akho, netingodvo leticinile, nayo yonkhe imfuhlululu elwandle. 13
Jer. 7:34
16:9
Amo. 5:23
Ngiyakuticedza tonkhe tingoma takho letinemsindvo; nemculo wemahabhu akho awusayiwuphindza uvakale. 14Ngiyawukwenta ube lidvwala lelingenalutfo, uyawuba yindzawo yekweneka emanetha ekudweba. Awusayiwuphindza wakhiwe kabusha, ngobe mine Simakadze sengikhulumile, kusho iNkhosi Simakadze.
15“Naku lokushiwo yiNkhosi Simakadze kuyo iThire, itsi: Akayiwutfutfumela yini emave langaselwandle ngenca yemsindvo wekuwa kwakho, ngesikhatsi labanemanceba babubula bakhala nase babulawa ngenkemba kuwe, Thire? 16
Lapho-ke bonkhe labakhulu bemave langaselwandle bayawukwehlela phansi, besuka etihlalweni tabo tebukhosi, babeke eceleni imijiva yabo, bakhumule tembatfo tabo letihlotjisiwe. Bayawuhlala phansi emhlabatsini bembetse kwesaba, batfutfumela ngato tonkhe tikhatsi, bamangaliswe nguwe. 17Bayawube sebadzindza sililo macondzana nawe, batsi:
“ ‘Awu, dolobha lelidvume kangaka,
ubhujiswe kanjani,
bewugcwele emadvodza aselwandle!
Wawungemandla etikwetilwandle,
wena kanye nebantfu labahlala kuwe;
wagcwalisa ngekwesaba bonkhe lababehlala lapho.
18Manje asayatfutfumela emave langaselwandle
ngelilanga lekuwa kwakho;
tichingi taselwandle tiyesaba ngekubhubha kwakho.’
19“Naku lokushiwo yiNkhosi Simakadze, itsi: Nangikwenta lidolobha lese likhala libhungane njengemadolobha langasahlalwa bantfu, nangesikhatsi ngikhuphula tisekelo telwandle ngitibeke ngetulu kwakho nemanti alo akusibekela, 20ngulapho-ke ngiyawukwehlisa nawe kanye nalabo labehlela phansi emgodzini, kubantfu basemandvulo. Ngiyawukuhlalisa endzaweni lengaphansi kwemhlaba, njengasetindzaleni takadzeni kanye nalabo labehlela phansi emgodzini, futsi ngeke ubuye nome utewutsatsa indzawo yakho eveni lalabaphilako.“nome utewutsatsa indzawo yakho eveni lalabaphilako” ngesiHebheru lomusho awucondzakali 21
28:19
Ngiyawukufikisa esiphetfweni lesesabekako, futsi ngeke uphindze ube khona. Uyawufunwa, ungete watfolakala, kusho iNkhosi Simakadze.”


text:
231
Kwatsi ngemnyaka wesikhombisa Jehoyada waticinisa emandla, wenta sivumelwane netindvuna temakhulu: bo-Azariya, umsa waJerohamu, na-Ishmayeli, umsa waJehohanani, na-Azariya, umsa wa-Obedi, naMaseya, umsa wa-Adaya, na-Elishafati, umsa waZikhri. 2Balihamba lonkhe lakaJuda, bahambe babutsa emaLevi kanye netinhloko temindeni yema-Israyeli kuwo onkhe emadolobha. Batsi nabefika eJerusalema, 3
2 Khr. 21:7
lonkhe lelo bandla lenta sivumelwane kanye nenkhosi yalo lisethempelini laNkulunkulu.
Jehoyada wakhuluma kubo, watsi: “Bukani, nayi indvodzana yenkhosi! Ngiyo letawubusa, njengobe Simakadze etsembisa mayelana netitukulwane taDavide.
4“Manje-ke, naku lokufanele nikwente: Laba labayincenye yesitsatfu kini nine baphristi nemaLevi, labangena emsebentini ngemaSabatha kufanele nicize kahle lapha eminyango, 5labanye labayincenye yesitsatfu kini bayewuciza esigodlweni, bese kutsi labanye labayincenye yesitsatfu bayewuciza eSangweni Lesisekelo. Onkhe-ke lawa lamanye emadvodza atawuba lapha etibuyeni telithempeli laSimakadze. 6Kute muntfu lotawungena ethempelini laSimakadze ngaphandle kwebaphristi nemaLevi labasemsebentini. Bona-ke bangangena, ngobe bahlanjululiwe, kodvwa bonkhe labanye babogcina imiyalo yaSimakadze yekutsi akufanele kungene labanye. 7EmaLevi kufanele atihlele wona asingatse inkhosi, nguleyo naleyo ndvodza iphatse tayo tikhali ngesandla. Nome ngubani longena ethempelini kufanele abulawe. Kufanele nihlale nisedvutane nenkhosi, nome ngukuphi lapho iya khona.”
8EmaLevi nawo onkhe emadvodza akaJuda enta njengobe Jehoyada, umphristi, abeshito. Nguloyo naloyo watsatsa akakhe emadvodza, labo lababengena emsebentini ngemaSabatha, nalabo lababephuma emsebentini ngemaSabatha, ngobe Jehoyada, umphristi, abengakakhululi ngisho nasinye kuleticheme. 9Wase uhlomisa letindvuna ngetikhali nangemahawu lamakhulu nalamancane labengewaDavide, inkhosi, ahlala ethempelini laNkulunkulu. 10Wawahlela kahle onkhe lawo madvodza awemisa ngetindzawo tawo, nguleyo naleyo ndvodza ibambe tikhali tayo ngesandla, asingatse inkhosi, edvute nelilati kanye nelithempeli, kusukela ngaseningizimu kuze kuyewufika ngasenyakatfo kwelithempeli.
11
BoJehoyada nemadvodzana akhe base bakhipha lomntfwanenkhosi, bametfwesa umchele webukhosi, bamnika incwadzi yesivumelwane, bamemetela kutsi uyinkhosi. Bamgcoba, base bayamemeta batsi: “Lunwele loludze, nkhosi!”
12Watsi Athaliya kube eve lomsindvo webantfu labebagijima bahalalisela inkhosi, wase uya kubo ethempelini laSimakadze. 13
2 Khos. 23:3
1 Khr. 25:1
Watsi uyabuka, wabona nanso inkhosi ime eceleni kwensika yayo emnyango, tindvuna nebashayi bemacilongo babesingatse inkhosi, bonkhe bantfu belive bajabula bashaya emacilongo, nebahlabeli baphetse tingubhu, bahamba embili, bahola ngetibongo. Ngako Athaliya wadzabula tingubo takhe, wamemeta watsi: “Ngemavukelambuso! Ngemavukelambuso!”
14Jehoyada, umphristi, watfumela tindvuna temakhulu letatiphetse leticheme, watsi kuto: “Mkhipheni lapha emkhatsini weticheme,Nome “ngaphandle kwemacentselo” nibagwaze ngenkemba bonkhe labo labamlandzelako.” Ngobe umphristi abetsite: “Ningambulaleli ekhatsi ethempelini laSimakadze.”
15Ngako bambhadzama nje, nakatsi bona aphume ngeLisango Lelihhashi khona njalo emabaleni asesigodlweni, bambulalela khona lapho.
16Jehoyada wase wenta sivumelwane sekutsi yena, nesive, nenkhosi bayawubaNome “sivumelwane emkhatsini waSimakadze nesive nenkhosi kutsi bayawuba” Fundza 2 Khos. 11:17 sive saSimakadze. 17Bonkhe bantfu besukela lithempeli laBhali balibhidlita, badzilita nemalati akhe kanye naletithico, kwaba tincetu, baphindze babulala naMathani, umphristi waBhali, bambulalela embikwalamalati.
18
1 Khr. 23:27
24:3
Jehoyada wase ubeka baphristi lababengemaLevi kutsi kube ngubona bengameli belithempeli laSimakadze, Davide labebeke kubo umsebenti ethempelini kutsi betfule umnikelo wekushiswa kuSimakadze njengobe kubhaliwe emtsetfweni waMosi, ngekujabula nangekuhlabela, njengobe kwakushito Davide. 19Wase umisa bomahlalesangweni emasangweni elithempeli laSimakadze, kuze kutsi kubete namunye longcolile nome ngaluphi luhlobo longangena.
20Wabutsa tindvuna temakhulu nebahlonishwa, nebaholi besive kanye nabo bonkhe bantfu bakulelo live, wehlisa inkhosi ethempelini laSimakadze. Bashuca bayawungena esigodlweni ngelisango langasenhla, bahlalisa inkhosi esihlalweni sebukhosi. 21Sonkhe sive sajabula. Lidolobha laba nekuthula, ngobe phela Athaliya abesabulewe ngenkemba.


text:
Large-Spotted Genet
Ligama
Large-spotted noma Cape Genet [Genetta tigrina]
Kutiveta Kwayo
Le large-spotted genet inemahlombe langu 220mm ngebudze, kepha lesilwane sinemilente lemifisha. Lesilwane semtimba lolulekile sina 460 mm ngebudze bese sine mass lengu 1.6 kg. Lomsila lomudze wayo logcwele, lomnyama nalokumhloshana lokunetindingilizi letimtfubi ungu 400m. Tingalo timfisha, ngaletinye tikhatsi tiyaphuma tiphindze tibuyiseleke futsi tikahle ekucanceni. Akukavami kutsi tihlangane naletinye letiphose tifane nato. Emalayini emacabhacabha langetwe ngemabala lamnyama latindingilizi lavale tindzawo letingetulu letinsundvu.
Letindingilizi letimnyama letenta lilayini ngase ntsanyeni. Lesisu simuhloshana. Tinemabala lamhloshana emlonyeni, imphumulo nangephansi kwemehlo. Le large-spotted genet ingasangana ngale small-spotted genet, umehluko longuwona ngulomsila lonalokumhlophe egcineni nawulinganiswa nalowe large-spotted lonalokumnyama egcineni. Lomunye umehluko ngulamabala lamnyama laku small spotted genet lete umkhatsi locinile.
Kudla Kwayo
Kudla kwayo kufaka emagundvwane naletinye tilwane letincane letifaka tilwanyana, tinyoni, tinyoka netilwane letihlala ngaphandle kwemhlaba nase mantini njengeticoco. Ema invertebrates enta kudla kwawo kube kuncane. Aphindze adle titselo.
Kwakhiwa/Kwentiwa
Kuhlanganiswa kuvame kwenteka ngetinyanga tekushisa. Le large-spotted genet ivama kutala bantfwana labatsatfu emuva kwekumitsa emalanga lamashumi lasikhombisa. Lokukhombako kutsi lamancane asala etilulwini, letentiwe emhlabatsini, aze alunyulwe.
Kutiphatsa Kwayo
Tilwane letitsandza kuhlala todvwa, tivela ngemacembu nakusikhatsi sekuhlangana. Tindzawo letinetihlahla nemanti ngutona tincono, ikakhulu emahlatsi netihlahla letivalekile. Letinye titjalo letimnyama letisetjentiselwa kuhlala naletidvute nemanti.
Lapho Itfolwa Khona
Le large-spotted genet icitseke la Ningizimu Afrika kusuka elugwini lwe ningizimu nase Mpumalanga, KwaZulu-Natal, Mpumalanga, Sifundza sase Nyakatfo phindze ikhona nasemaveni akubomakhelwane.
Luhla Lolubhaliwe
Kudla kwayo kuhlukene futsi tatiwa tidla tjani lobusita ngekugayeka futsi kucindzetela kuhlanta kususa bubi letingahle tikudle.


text:
51
1 Khr. 14:1
2 Khr. 2:3
Watsi kube Hiramu, inkhosi yaseThire, eve kutsi Solomoni sewugcotjiwe kutsi atsatse sikhundla seyise Davide, watfumela emancusa akhe kuSolomoni, ngobe abeloku angumngani waDavide. 2Solomoni watfumela umlayeto kuHiramu, watsi:
3“Nawe uyati kutsi ngenca yetimphi letatihlasela babe Davide yonkhe indzawo, wehluleka kwakha lithempeli lekukhontela Simakadze Nkulunkulu wakhe, ngesikhatsi Simakadze asengakatibeki titsa takhe ngaphansi kwetinyawo takhe. 4Kodvwa nyalo Simakadze Nkulunkulu wami, mine sewunginike kuthula yonkhe indzawo; kute sitsa nome ingoti. 5
1 Khr. 22:10
28:6
Ngako, ngitimisele kwakha lithempeli, ngakhele Libito laSimakadze Nkulunkulu wami, njengobe Simakadze atjela babe Davide, nakatsi: ‘Indvodzana yakho lengitayibeka esihlalweni sebukhosi esikhundleni sakho ngiyo letakwakhela Libito lami lithempeli.’
6“Ngako ngicela utfumele emadvodza kutsi aye eLebanoni ayekungigawulela imisedari. Emadvodza akami atawubambisana nalawo akakho, kantsi ngitawakhokhela lawo madvodza akakho, nome ngabe ufuna malini yekuwaholela. Nawe uyati kutsi asinabo labangaba nelikhono ekugawuleni imisedari kwendlula emaSidoni.”
7
Watsi kube Hiramu ayive lenkhulumo yaSolomoni, wajabula kakhulu, wase utsi: “Akabongwe Simakadze lamuhla, ngobe uphe Davide indvodzana lehlakaniphile kutsi ibuse lesive lesikhulu.”
8Ngako Hiramu naye watfumela livi enkhosini Solomoni, watsi:
“Ngiwemukele lowo mlayeto longitfumelele wona, nami ngitakwenta konkhe loko lokufunako ngekukugawulela tingodvo temisedari kanye netipheshula. 9Lamadvodza akami atatidvonsa atewuse kusuka eLebanoni kuya elwandle, ngitawube sengiyatibopha ngitintantise elwandle ngeminyaba yato, ngiye ngitibeke lapho ufuna khona. Lapho ngitawube sengiyatehlukanisa ngitibeka eceleni, wena bese uyatitsatsa. Lengikucelako kuwe kutsi ungiphe kudla kwendlu yebukhosi bami.”
10Ngempela Hiramu watfumelela Solomoni tonkhe tingodvo temisedari netetipheshula labetidzinga, 11naSolomoni wanika Hiramu kudla lokwakungukolo labengemathani labengaba ti-2 000 kwebantfu bakhe, kanye nemalitha labengaba ti-400 000 emafutsa lahlutiwe emncumo. Solomoni wachubeka kukwenta loko kuHiramu umnyaka ngemnyaka.
12
Simakadze wapha Solomoni kuhlakanipha, njengobe abemetsembisile. Kwaba nekuthula nekuvana emkhatsini waHiramu naSolomoni, bobabili benta sivumelwane sekuthula.
13Inkhosi Solomoni yabutsekisa ngenkhani tisebenti kulo lonkhe laka-Israyeli, emadvodza lati-30 000. 14
Abewatfumela eLebanoni ngekuntjintjana abe ti-10 000 ngenyanga, ngako abecitsa inyanga yinye eLebanoni, kutsi ekhaya acitse tinyanga letimbili. Adoniramu abephetse lawo madvodza labebutsekiswe ngenkhani. 15
Solomoni abenemadvodza labeti-70 000 labetfwala ematje lacotiwe, nalati-80 000 labecota ematje etintsabeni; 16bese kutsi lati-3 300 abe tindvuna, letibacondzisi bemsebenti. 17Ngekulayetwa yinkhosi Solomoni lamadvodza abegicita ematje elikhetselo lamakhulu lalolongwe kahle ekwakha sisekelo selithempeli. 18
Tingcweti tenkhosi Solomoni netenkhosi Hiramu kanye nemadvodza aseGebali“Gebali” nome “Biblosi” nome “Bhithiniya” tatigawula tiphindze tilungise letingodvo nematje ekwakha lelithempeli.


text:
231
Kwatsi Davide nasakhulile kakhulu asalikhehla, wase ubeka Solomoni, umsa wakhe, kutsi abe yinkhosi yema-Israyeli.
2Davide wachubeka wabita bonkhe baholi besive sema-Israyeli kanye nebaphristi babo, nemaLevi. 3EmaLevi labesaneminyaka lengema-30 nalengetulu abalwa, asawonkhe lawo madvodza aba ti-38 000. 4
Davide watsi: “Emkhatsini walaba: labati-24 000 batakwengamela kwakhiwa kwelithempeli laSimakadze, labati-6 000 bona batawuba tindvuna nebehluleli. 5
Labati-4 000 bona batawuba bomahlalesangweni, labati-4 000 babe bekudvumisa Simakadze ngetingubhu temculo lengitimisele loko.”
6
1 Khr. 6:1
Davide wehlukanisa emaLevi aba ticheme letingangetemadvodzana aLevi: BoGeshoni, naKhohati, naMerari.
7
Num. 3:18
1 Khr. 6:16
LabebabakaGeshoni: BekuboLadani naShimeyi.
8Emadvodzana aLadani: Wekucala bekunguJehiyeli, bese kuba boZethami naJoweli, babatsatfu sebabonkhe.
9Emadvodzana aShimeyi:“Shimeyi” lelivesi alikhanyi kahle kutsi lihlangana njani naleli lelilandzelako, vesi 10 BekuboShelomothi, naHaziyeli, naHarani, babatsatfu sebabonkhe.
Laba-ke bekungutona tinhloko temindeni yakaLadani.
10Emadvodzana aShimeyi: BekuboJahathi, naZiza,Letinye tincwadzi tekucala titsi “Zina” naJewushe, naBheriya.
Lawa-ke bekungemadvodzana aShimeyi, amane asawonkhe.
11Wekucala bekunguJahathi, wesibili kunguZiza, kodvwa boJewushe naBheriya bona abazange babe nemadvodzana lamanyenti, ngako-ke babalwa njengemndeni munye, banikwa umsebenti waba munye.
12
Emadvodzana aKhohati: Bekubo-Amramu, naJisihari, naHebroni, na-Uziyeli, babebane sebabonkhe.
13
28:1
Num. 6:23
Dut. 10:8
21:15
Heb. 5:4
Emadvodzana a-Amramu: Bekubo-Aroni naMosi;
Aroni wehlukaniselwa, yena kanye nentalelwane yakhe phakadze naphakadze kutsi bakhonte ngato tonkhe tintfo letingcwelengcwele tihlale tingcwele, bashise imphepho embikwaSimakadze, bakhonte ebukhoneni bakhe basho netibusiso ngeLibito lakhe phakadze naphakadze.
14Emadvodzana aMosi, inceku yaNkulunkulu, nawo abalwa njengalabanye besive semaLevi.
15
18:3
Emadvodzana aMosi: BekuboGeshomu na-Eliyezeri.
16Situkulwane sakaGeshomu: Wekucala bekunguShubayeli.
17Situkulwane saka-Eliyezeri: Wekucala bekunguRehabiya.
Eliyezeri akazange aphindze amtale umfana, kodvwa emadvodzana aRehabiya wona abemanyenti kakhulu.
18Emadvodzana aJisihari: Wekucala bekunguShelomithi.
19
Emadvodzana aHebroni: Wekucala bekunguJeriya, wesibili kungu-Amariya, wesitsatfu kunguJahaziyeli, wesine kunguJekameyamu.
20Emadvodzana a-Uziyeli: Wekucala bekunguMikha, wesibili kunguJishiya.
21Emadvodzana aMerari: BekuboMahali naMushi.
Emadvodzana aMahali: Bekubo-Eleyazare naKhishi.
22
Eleyazare wafa ate bantfwana labadvuna, abenemantfombatana odvwa.
Bomnakabo, emadvodzana aKhishi, bawatsatsa bawenta bafati babo.
23Emadvodzana aMushi: BekuboMahali, na-Ederi, naJerimothi, babatsatfu sebabonkhe.
24Lena-ke bekuyintalelwane yaLevi ngemindeni yawo, tinhloko temindeni, njengobe tatibhaliswe ngemabito tabalwa ngayinye ngayinye, lokusho labo labebangasebenta, kusukela kulababeneminyaka lengema-20 kuya etulu, labo labebakhonta ethempelini laSimakadze.
25
Davide phela abetsite: “Njengobe Simakadze, Nkulunkulu wema-Israyeli, asaletse kuthula esiveni sakhe futsi asatewuhlala eJerusalema kokuphela, 26akusadzingeki kutsi emaLevi abe etfwalana nelithende lekuhlangana nome-ke letinye nje tintfo letisetjentiswa nakukhontwako.” 27Ngekwemagama ekugcina aDavide emaLevi abalwa kusukela kulabo lababeneminyaka lengema-20 kuya etulu.
28Umsebenti wemaLevi kwakukusita emadvodzana a-Aroni emsebentini wasethempelini laSimakadze: Babefanele kwengamela tibuya netindlu letatichunywe ethempelini, nekuhlambulula tonkhe tintfo letingcwele kanye nekwenta leminye nje imisebenti yasendlini yaNkulunkulu. 29Babefanele banakekele sinkhwa sekubekwa etafuleni, nafulaha wemnikelo walokutinhlavu, nemacebelengwane langenambiliso kanye nekuphekwa nekubondvwa kwawo kanye nebungako bawo bebunyenti nesisindvo sawo. 30Babesukuma njalo ekuseni beme babonge Simakadze baphindze bamdvumise. Babenta njalo futsi nantsambama, 31nangato tonkhe tikhatsi nakwentiwa iminikelo yekushiswa kuSimakadze ngemaSabatha, nangemikhosi yekwetfwasa kwenyanga, nangemikhosi nje leminye lemisiwe. Babefanele kukhonta embikwaSimakadze njalo nje, babe sibalo lesitsite futsi bakhonte ngaleyo ndlela labanikwe yona.
32
Ngako-ke emaLevi awenta umsebenti lamiselwe wona ethendeni lekuhlangana, nasendzaweni lengcwele, bangaphansi kwabomnakabo, batukulu ba-Aroni, enkonzweni yasethempelini laSimakadze.


text:
111Nahashi, um-Amoni, wakhuphuka wayawuvimbetela iJabeshi Gileyadi. Onkhe emadvodza aseJabeshi amncenga atsi: “Yenta sivumelwane natsi, sitawuba tinceku takho.” 2Kodvwa Nahashi, um-Amoni, watsi: “Ngitasenta sivumelwane nani kuphela naningangivumela kutsi ngikupulute liso langasekudla kini nonkhe, kuze ngitsele lihlazo kuso sonkhe sive sema-Israyeli.”
3Baholi baseJabeshi batsi kuye: “Sinike emalanga lasikhombisa, kuze sitfumele emancusa kulo lonkhe leli laka-Israyeli; nakute lotasephula, sitatinikela kuwe.”
4Tatsi letigijimi natifika eGibeya kaSawula tibika ngaletincomo esiveni, sonkhe sive sakhala kakhulu, samemeta. 5Ngaleso sikhatsi Sawula abebuya emasimini, achuba tinkhabi takhe, wabuta watsi: “Kwente njani esiveni? Sive sikhalelani?” Base bamlandzisa ngako konkhe lokwakushiwo ngemadvodza aseJabeshi.
6
1 Sam. 10:10
Watsi Sawula nakakuva loko, Moya waSimakadze wehlela etikwakhe ngemandla lamakhulu, watfukutsela wabila. 7
Watsatsa tinkhabi letimbili, watijuba ticucu, watfumela ngetigijimi licatsa ngalinye kulo lonkhe laka-Israyeli, timemetela titsi: “Nguloku-ke lokutakwentiwa etinkhabini tayo yonkhe indvodza lengalandzeli boSawula naSamuweli.” Kwesabeka kwaSimakaze kwehlela kubo bonkhe bantfu, bagucuka bonkhe baba njengemuntfu munye. 8Kwatsi Sawula nakababutsela eBhezeki, emadvodza aka-Israyeli aba ti-300 000, kwatsi bakaJuda baba ti-30 000.
9Batjela letigijimi letatifikile batsi: “Tjelani lamadvodza aseJabeshi Gileyadi nitsi: ‘Kusasa lilanga litawutsi licala kufutfumala, nine nitabe senikhululekile.’ ” Tatsi letigijimi natifika tikubika loko kulamadvodza aseJabeshi, ajabula kakhulu. 10Akhuluma kulama-Amoni atsi: “Kusasa sitatinikela kini, nitakwenta kitsi loko lokubonakala kukuhle kini.”
11Ngakusasa Sawula wahlela imphi yakhe, wayehlukanisa ticheme letintsatfu; kwatsi ekuseni nakudzabuka kusa batseleka enkambu yema-Amoni, bawagwaza bawabulala, laze lafutfumala lilanga. Kwatsi labo labaphunyula bahlakaka, kwabate namunye lobaleka nalomunye.
12
Bantfu bakhuluma kuSamuweli, batsi: “Ngubani-ke lona bekabuta atsi: ‘Sawula angabusa yini etikwetfu?’ Wabuyiseni lapha lawo madvodza, sitewabulala.”
13
Kodvwa Sawula watsi: “Kute namunye lotawubulawa lamuhla, ngobe lamuhla Simakadze uwephulile ema-Israyeli.”
14Samuweli wase ukhuluma kubantfu, watsi: “Wotani sihambe siye eGilgali siyewucinisa khona bukhosi.” 15Ngako sonkhe sive saya eGilgali, sayawucinisa khona kubekwa kwaSawula kutsi abe yinkhosi embikwaSimakadze. Ngulapho-ke lapho bafike benta imihlatjelo yekuthula“yekuthula” nome “yebudlelwane” embikwaSimakadze. Sawula naso sonkhe sive sema-Israyeli sajabula kakhulu ngalelo langa.


text:
51
“Nyalo-ke, wena ndvodzana yemuntfu, tsatsa inkemba lekhaliphako, uyisebentise njengensingo yemhhuli, uhhule inhloko nesilevu sakho. Ubobe sewutsatsa tikali, wehlukanise letinwele takho katsatfu. 2Ngesikhatsi nakuphelela emalanga ekuvinjetelwa, shisa incenye yesitsatfu yaletinwele ngemlilo ekhatsi edolobheni. Tsatsa lenye incenye yesitsatfu uyisakate ngenkemba yonkhe indzawo edolobheni. Lencenye lenye yesitsatfu uyisakatele emoyeni. Ngobe ngitabacosha ngenkemba. 3
Kodvwa ubotsatsa imicu lembalwa yaletinwele uyitfukuse emificitweni yalengubo yakho. 4Ubophindze futsi utsatse imicu yato lembalwa uyijike emlilweni uyishise. Umlilo uyawukwandza kusukela lapho, uyigcwalise yonkhe indlu yaka-Israyeli.
5“Naku lokushiwo yiNkhosi Simakadze, itsi: Lena yiJerusalema, lengiyimise emkhatsini wetive, nemave ayitungelete yonkhe indzawo. 6
44:16
Noko ngebubi bayo iyihlubukile imitsetfo yami netimiso tami, kwendlula tive nemave layitungeletile. Iyilahlile imitsetfo yami, yangete yatilandzela netimiso tami.
7
Rom. 2:14
“Ngako-ke naku lokushiwo yiNkhosi Simakadze, itsi: Nine nibe ngemahlongandlebe kakhulu kwendlula letive letinitungeletile, nangete natilandzela timiso tami kanye nemitsetfo yami. Empeleni lizinga lekuphila kwenu alikefiki ngisho nakuleli letive letinitungeletile.
8“Ngako-ke naku lokushiwo yiNkhosi Simakadze, itsi: Mine, matfupha, ngimelene nawe, Jerusalema, futsi ngiyawukushaya ngesijeziso embikwato letive tibukile. 9
Ngenca yato tonkhe letithico takho letisinengiso, ngiyakwenta kuwe loko lengingazange sengikwente ngaphambili, futsi ngingeke ngiphindze ngikwente. 10
Dut. 28:53
Jer. 19:9
Sil. 2:20
4:10
Ngako-ke ngekhatsi kwakho boyise bayawudla bantfwababo, nebantfwana badle boyise. Ngitakushaya ngesijeziso, ngisakate yonkhe insali yakho emimoyeni. 11
Hez. 7:4,9
8:18
Ngako-ke ngifunga kuphila kwami, kusho iNkhosi Simakadze, njengobe ungcolise indzawo yami lengcwele ngato tonkhe letitfombe takho letingemanyala nangetento takho letinengekako, ngitakususa lokukubonelela kwami kuwe; ngingeke ngisakubuka ngesihawu nome ngikuphephise. 12
Incenye yesitsatfu yebantfu bakho, Jerusalema, itakufa ngesifo lesibulalanako, nome ibhujiswe yindlala ngekhatsi kwakho; incenye yesitsatfu itakufa ngenkemba ngaphandle kwetibondza takho; kutsi lenye incenye yesitsatfu isakateleke emimoyeni, ngiyicoshe ngenkemba leyeluliwe.
13
Hez. 16:42
24:13
“Intfukutselo yami-ke iyakube seyiyaphela, nelulaka lwami kubo lubohle, ngikhipheleke sibhongo. Ngiyawutsi nase ngilukhiphele kubo lulaka lwami, bayawukwati kutsi mine Simakadze sengikhulumile ngenshisekelo yami.
14
“Ngiyawukwenta ube yincitsakalo nelihlazo emkhatsini wetive letibomakhelwane bakho, embikwabo bonkhe bantfu labendlulako. 15Uyawuba lihlazo, nesihhala, nesecwayiso, nentfo leyesabisako kuletive letikutungeletile, nase ngikwehlulela ngentfukutselo, nangelulaka, nangekutsetsisa lokubuhlungu. Mine, Simakadze, sengikhulumile. 16
14:13
Nanginidubula ngemicibisholo yami lenashevu nalebhubhisako ngendlala, ngiyawudubulela kutsi nginibhubhise. Ngiyakunehlisela indlala etikwendlala, nekudla lokuta kini ngikuncamule. 17
Dut. 32:24
Hez. 28:23
Ngiyawutfumela indlala netilwane tesiganga letiyawumelana nani, futsi tiyawunishiya nite bantfwana. Tifo letibulalanako nekucitseka kwengati kuyawunikhukhula, ngiyawunihlasela ngenkemba leyawumelana nani. Mine, Simakadze, sengikhulumile.”


text:
Umbhali Jo-Anne Smetherham uyatsintseka ngalokuvela kuye kutsi akhulumise bogogo labasitfupha labavela eKhayelitsha, eKapa, lebonkhe bebavela kunhlangano lengekho kuhulumende Yabogogo Labalwa Nebuphuya kane neMbulalave (Gapa), ngalencwadzi ‘Laba Labangaphelelwa’. Lencwadzi iveta ngetindzaba tetimphilo tabo kusuka ngesikhatsi basemantfombatana lamancane etigodzini tase Eastern Cape, kuze kube seminyakeni yabo yebudzala solo banakekela imindeni yabo lese Khayelitsha, eKapa.
Kunakekelwa Kwalasebakhulile: Kuyakhutsata
Emandla Ekuhlangana
Unikwe bulukhuni betimphilo talabogogo, ngulokuhlangana kanye neluvelo lwalabanye bo gogo be GAPA (Bogog Labalwa neBuphuya kanye neMbulalave) lokubenta bachubeke. Kantsi nalenhlangano yenta umsebenti loncomekako kakhulu. Kube sivuno lesihle kakhulu kukhulumisana nalobogogo.
Kuto tonkhe tigameko lababhekene nato laba bomake, banesigaba se kwetsembeka kanye ne ʹligcoziʹ lekhutsatako kubantfu labafana nami, labanetintfo tonkhe tekusebenta. Tindzaba tabo tinekutsembisa lokumangalisako. Banekudla inladzima lencane yekungaphelelwa kanye nemandla ngesicu sabo.
Bangikhutsatile mine ngekutsi kushoni kuba ngumuntfu. Ngatsi ngisabhala letitintfo ngeva ngatsi ngiyahlanya noma ngiyaphupha kwadzinga kutsi ngime, ngihlale ndzawonye phindze ngithulile imizuzwana lemincane, ngitsatse lesisindvo lesikhulu ngaletintfo labogogo bebatisho.
Labo gogo be GAPA bakhombisa kutsi kuhlupheka kungacishe kusichwalise, kepha nasikhona kukhansa, gcuma uphindze nawukhona ugijimele phambili futsi, buhle lobulapho kanye nemphumela ngayoyonkhe indlela.
Alicia Mdaka ukhuluma indzaba yekucala iGAPA (Licembu la Bogogo labalwa neBuphuya kanye neMbulalave) nekutsi kuyisindze njani imphilo yakhe....more
Goldie Qyayiya kanye nemyeni wakhe Otto, labaphuma eKhayelitsha, bebangavisisi ngalokuphelele ngalesifo seHIV. Nomakunyalo, lesifo satsatsa...more
Tenjiwe Tutu uhlephula ngelwati lwakhe njengesisebenti semumango ngeminyaka yelubandlululo, ugwama emaphiyosa futsi uzama kubaleka sikhatsi sasejele....more
Goldie Qayiya kanye na Felicia Mfamana basihlephulela ngelwati lwabo lwemilandvo yabo leyehlukene emishadweni yabo; Goldie bekanemshado abelungiselelwe wona kantsi Felicia naye wabanjwa ngulobekamele abeyindvodza yakhe, bobabili bebashada ngelisiko lemsha...more


text:
Umshado phakatsi kwemaNtwana akusiyo intfo yamuntfu munye kepha lehlupha sicumbi, lokwenta kwasemtsetfweni lobudlelwane phakatsi kwetihlobo. Kuphindze kuvume sigaba sebudzala kulomakoti nemkhwenyana. Noma nje kungekho imifanekiso emkhatsini wemaNtwana, imishado yabomzala-labaphambanako isatsandvwa. Lomshado (lenyalo) yentiwa emalanga lamabili, wekucala ubasekhaya kubomakoti bese kusukwa lapho kuyiwa emndenini wakubomkhwenyana.
Akuyi ngekutsi liningi lema Ntwana ngemakholwa, imishado yentiwa ngelisiko lemaNtwana. Lomkhwenyana ugcoka isudu yesilungu lehlotjisiwe kanye nebhibhi leyakhiwe ngalokufihlekiwe kwesilwane. Ngalokucacile, makoti ugcoka sembatfo lesiphelele sesintfu, lekufaka tinsiba letibasenhloko yakhe noma libhandle lasenhloko, ikakhulu lelibovu, leliluhlata sasibhakabhaka noma lelimhlophe.
Ngekungetela kukwangembili nesidziya, uphindze agcoke ingubo yekulala lekumele ayigcine emahlombe akhe nakangena emtini wamaketala-wakhe. Loku kuchaza kutsi lomakoti wemaNtwana kufuna ative abonwa ngesigaba sakhe sekuba wangaphandle kuze kubengulapho make-tala wakhe enta umsebenti wekumemukela kutsi sekungeteke lomusha kulomndeni kumele amukelwe.
Kepha, ngekwengcondvo lomakoti wemaNtwana uhlephula indlela yemyeni wakhe, ngekwemtsetfo utsatfwa njengemuntfu lomdzala nasekatele umntfwana wekucala, nasekubonakele kutsi uyakhona kutala. Kubangulapho ke lalagcoka tembatfo tesintfu tebesifazane bema Ntwana — letihloshiwe ngaphambili kanye nesidziya lesincane — lasifaka onkhemalanga.
Translated by Phindile Malotana


text:
161Live lelalisabelo saJosefa lalisuka eJordane malungana neJerikho, ngasemphumalanga netiyalu taseJerikho, lenyuke lidzabule lihlane licondze eveni letintsaba laseBetheli. 2
Lelive lalisuka eBetheli, licondze eLuzi, lewelele ngesheya kwelive lema-Akhi, e-Atharothe, 3lehlele ngasenshonalanga eveni lesive semaJafulethi, kuze kuyewufika esifundzeni saseBhethi Horoni Lengentasi, lendlulele eGezeri, ligcine elwandle. 4Ngako-ke Manase na-Efrayimu, titukulwane taJosefa, tabelwa lelo lifa.
Umnyele wesabelo sabo wawusuka e-Atharothe Adari ngasemphumalanga, ucondze enhla neBhethi Horoni Lengenhla, 6uchubeke uze ufike elwandle. Wawusuka eMikmethathi ngasenyakatfo, ujikele ngasemphumalanga ucondze eThanathi Shilo, ushaye edvute nayo, ucondze eJanoha ngasemphumalanga. 7Wawusuka eJanoha ucondze e-Atharothe naseNara, utsintse eJerikho, uphumele ngale eJordane. 8Kusuka eThaphuwa lomnyele wawucondza ngasenshonalanga emfudlaneni iKhana, ugcine elwandle. Leso-ke kwaba sabelo sesive saka-Efrayimu, lusendvo ngelusendvo. 9
Sasifaka ekhatsi onkhe emadolobha kanye nemiti yawo leyayehlukaniselwe sive saka-Efrayimu kanye nesabelo sesive sakaManase.
10
Khu. 1:29
1 Khos. 9:16,21
Atizange tikhone kuwacosha emaKhenani labehlala eGezeri; nalamuhla loku emaKhenani seloku ahlala ndzawonye nesive saka-Efrayimu, kodvwa asetjentiswa kamatima.


text:
231Kwatsi kube kwendlule sikhatsi lesidze naSimakadze asanike ema-Israyeli kuphumula etitseni tawo tonkhe letatiwatungeletile, Joshuwa, labesamdzala akhulile ngeminyaka, 2
wabita onkhe ema-Israyeli: tibondza tawo, nebaholi bawo, netikhulu, kanye netindvuna, wakhuluma kuwo, watsi: “Sengimdzala kantsi futsi sengikhulile nangeminyaka. 3
Nani matfupha nitibonele konkhe Simakadze Nkulunkulu wenu lakwente kuto tonkhe letive ngenca yenu; nguSimakadze Nkulunkulu wenu lowanilwela. 4Khumbulani kutsi ngitabele kanjani letive tenu ngalo lonkhe lelive lelisele, laletive lengitincobile, emkhatsini weJordane neLwandle Lolukhulu ngasenshonalanga. 5
23:27
Simakadze Nkulunkulu wenu matfupha utatikhipha aticoshe embikwenu. Utatidvungulula embikwenu, nine-ke nitabe seniyalidla lelive, njengobe Simakadze Nkulunkulu wenu anetsembisa.
6
17:11,20
28:14
Josh. 1:7
“Manini nicine; nicaphele kutsi niyakulalela konkhe loko lokubhalwe encwadzini yemtsetfo waMosi, ngaphandle kwekujikela ngesekudla nome ngesancele. 7
Jer. 5:7
Zef. 1:5
Ningatihlanganisi nato letive letisasele tilapha emkhatsini wenu. Ningacali nikhuleke nome nifunge ngaleto tithico tato. Kufanele ningatikhonti nome nikhotsame kuto. 8Kodvwa kufanele ninamatsele kuSimakadze Nkulunkulu wenu, njengobe ninamatsele kuye kuze kube ngunyalo.
9“Simakadze utidvungulule embikwenu tive letinkhulu naletinemandla; kuze kube ngulamuhla kute nome sinye sive lesikhonile kumelane nani. 10
Dut. 28:7
32:30
Indvodza yinye yakini iyawucosha emadvodza layinkhulungwane, ngobe Simakadze Nkulunkulu wenu uyanilwela, njengobe etsembisa. 11
Ngako caphelisisani kutsi nitsandze Simakadze Nkulunkulu wenu.
12“Kodvwa naningajika nitetayelanise nensali yaletive lesasele emkhatsini wenu, niphindze nitsatselane bafati nato, nitihlanganise nato, 13
Num. 33:55
Khu. 2:3,21
nibovele nati kutsi Simakadze Nkulunkulu wenu angeke asaticosha letive embikwenu. Esikhundleni saloko tiyawuba tingibe nabosochaka kini, netiswebhu emihlane yenu, nemanyeva emehlweni enu, nize nibhubhe niphele kulelive lelihle Simakadze Nkulunkulu wenu laniphe lona.
14
“Manje sengitawuhamba ngendlela yemhlaba wonkhe, ngitakufa. Nani niyati ngenhlitiyo yenu yonkhe nangemphefumulo wenu wonkhe kutsi kute nome sinye setsembiso lesingazange sifezeke kuto tonkhe letetsembiso letinhle Simakadze Nkulunkulu wenu laninike tona. Tonkhe tetsembiso takhe tifezekile; kute nasinye lesingazange sifezeke. 15
Kodvwa njengobe tonkhe tetsembiso letinhle taSimakadze Nkulunkulu wenu tivele tafezeka taba liciniso, kanjalo Simakadze utanehlisela konkhe lokubi lanicwayise ngako kutsi kutanehlela, aze anibhubhise nonkhe kulelive lelihle laniphe lona. 16
Dut. 4:25
11:16
28:15
Nanisephula lesivumelwane saSimakadze Nkulunkulu wenu, laniyale ngaso, nahamba nakhonta labanye bonkulunkulu, nakhotsama embikwabo, intfukutselo yaSimakadze itanivutsela, nibhubhe ngekushesha kulelive lelihle laniphe lona.”